Bukedde Online - Museveni alagidde aba UPDF abayigga Kony okusigalayo\nMuseveni alagidde aba UPDF abayigga Kony okusigalayo\nNtaganda gamumyukidde mu kkooti\nKkooti egobye obujulizi bwa Odinga\nPULEZIDENTI Yoweri Museveni alagidde amagye ga Uganda agali mu Central African Republic okusigalayo kyokka nga gateze nga nsanafu okwetaasa singa gaba galumbiddwa.\nOmwogezi w'amagye, Lt. Col. Paddy Ankunda yategeezezza eggulo nti, "Okusooka abayeekera baabadde batiisizza okugobayo amagye amagwira gonna. Naye tulina ebiragiro okuva ow'omuduumizi w'amagye (ga Uganda) ow'oku ntikko nga bitulagira tugende mu maaso n'ebikwekweto byaffe naye nga tuteze nga nsanafu nti singa tulumbibwa, twerwaneko."\nUganda erinayo abajaasi nga 3,000 ku 5,000 ab'omukago gwa Afrika ng'abalala ba South Sudan, DR Congo ne bakkomando Abamerika 100 abayamba mu by'okuketta. Bayigga kyewaggula Joseph Kony ne banne abaliko 'bakuntumye' okuva mu kkooti y'ensi yonna ewozesa ab'ebikolobero.\nAmagye amagwira amalala agaasindikibwayo okutaasa gavumenti gye baggyeeko naye nga tegali ku gwa kuyigga Kony, ga Chad ne South Africa era nga gabadde mu kibuga ekikulu Bangui. Aga Chad gakyaliyo era Pulezidenti waayo Idris Deby y'asinze okussa akazito ku bayeekera bagabane obuyinza n'ebibiina byobufuzi awamu n'ebirala ebirwanyi.\nUganda egaanyi okutongoza gavt. y'abayeekera\nMu kiseera kye kimu, gavumenti ya Uganda egaanyi okutongoza gavumenti eneekolebwa abayeekera b'omu Central African Republic (CAR) okutuusa nga bazzizzaako gavumenti ya Gen. Francois Bonzize, eyalondebwa abantu.\nMinisita omubeezi ow'ensonga ez'ebweru ow'enkolagana n'ama-wanga ag'omuliraano, Hajji Asumani Kiyingi, yagambye nti, "Uganda ekkiriziganya n'omukago gwa Afrika ogwayimirizza CAR ku bwammemba."\nSsaabawandiisi wa UN, Ban ki Moon naye yavumiridde okuwamba kuno sso nga Bufalansa, Amerika ne Chad zaagala abayeekera bakuume endagaano y'emirembe gye baakola mu Congo Brazzaville.\nWaragi: Obutwa obusensedde okuva mu maka ne butuuka mu masomero\nAlina ssukaali yeeyise atya okuwangaala?\nSt. Mark Lusanja boolesezza ebitone\nAzisiiba afuna empeera za mwaka mulamba\nSiiba ennaku za Sitati olongoose ekisiibo kyo\nWeegendereze bino mu nnaku 3 ezisigaddeyo


Mukole omulimu gwa Mukama n'obwesimbu naye ajja kubawa bye mwagala, Bishop Ssebaggala - Watchdog Uganda\nOMULABIRIZI we Mukono Rt. Rev. James Williams Ssebaggala asabye abakulisitaayo okuvaayo okukola emirimu gya Katonda n’obwesimbu kyagambye nti ne Katonda bwabalaba nga bafaayo, naye abaanukula mu bye basaba.\nOmulabirizi Ssebaggala agamba nti abakulisitaayo emabegako babadde balimu embeera gye yayise ey’obunafu ebadde egenda nga abayingiramu nga tebakyayagala kugenda mu masinzizo, yadde okuwaayo ku lw’emirimu gya Katonda kye yagambye nti kibadde kiyitiridde okuzza obukulistaayo emabega.\nOkwogera bino yabadde ku Kkanisa y’obusabadiikono obuggya e Mpumu mu gombolola ye Ntenjeru, bwe yabadde akyalidde ku bakulisitaayo abawangalira mu Busabadiikoni buno, saako n’okulambula emirimu egikoleddwa mu kifo awali ekitebe ky’obusabadiikoni, omuli okuzimba ennyuma ya basumba nga kwotadde n’okuddabiriza ekkanisa.\nYagambye nti baasalawo okusuumusa obusumba bwe Mpumu okutuuka ku busabadiikoni kubanga baakizuula nti ekitundu kye kyaggwe kikula buli kadde, ate nga n’ekitebe gye kibadde e Ngogwe wala nnyo nga olugendo lukalubirira abasumba.\nOmubaka wa maserengeta ga Mukono mu Palimenti Johnson Muyanja Ssenyonga era nga yeyakuliramu omulimu gw’okuzimba amaka ga Basumba ku kitebe e Mpumu yagambye nti ennyumba elina wetuuse era kati babuzaayo kitono, omuli okugiggala saako n’okugiyoyoota etuukane n’omutindo gwe kifo kino.


Bukedde Online - Akakiiko ka Bamugemereire kakunyizza Mulira ku ttaka okuli yunivasite e Mukono\nAkakiiko ka Bamugemereire kakunyizza Mulira ku ttaka okuli yunivasite e Mukono\nEmmotoka esse omwana wa Kayibanda\nSsaabasumba Lwanga ne Ssaabalabirizi Ntaga...\nAdded 31st March 2018\nAKAKIIKO akabuuliriza ku mivuyo gy’ettaka kakunyizza munnamateeka Peter Mulira ne kamulagira annyonnyole ekigendererwa ky’alina olw’okubeera nti buli kadde ateekawo embeera ey’okulwanagana n’Ekkanisa ku ttaka ly’e Ntaawo Mukono kwe baali bookera Abalabirizi mu August wa 2016.\nMuliira baamubuuzizza akakwate kalina ku ttaka lino n’ategeeza nti, ye muzzukulu w’omugenzi Ham Mukasa eyawaayo ettaka lino eri ettendekero ly’Ekkanisa erya Bishop Turker Theological College mu 1921 kyokka kati ettendekero eryo lyafuuka Uganda Christian University.\nMuliira yannyonnyodde akakiiko nti nnyina omugenzi Rebecca Namugenze Mulira yali muwala wa Ham Mukasa. Yagambye nti ye muzzukulu mu luggya olwo era ye munnamateeka wa famire ya Ham Mukasa kyokka okujja mu kakiiko yazze nga mujulizi oluvannyuma lwa Rev. Dr. John Ssennyonnyi omumyuka wa Cansala wa UCU okujja mu kakiiko ku Lwokusatu n’annyonnyola engeri Ham Mukasa gye yabawaamu ettaka lino eriri ku bulooka 99 poloti 2 Kyaggwe.\nMuliira agamba nti ettaka lino ekkanisa baagiwaako liizi ya myaka 99 so si bwannannyini obwenkomeredde. Yaggyeeyo ebyafaayo ku ttaka eryo, n’aleeta n’ebiwandiiko kyokka bwe baamulaze ebbaluwa Ekkanisa gy’egamba nti, Mukasa gye yawandiika ng’abawa ettaka Mulira n’agamba nti eyo njigirire kubanga omukono oguliko tegufaanaana n’ogwa Ham Mukasa oguli ku biwandiiko ebirala. Mulira yazze ne Peter Kasedde Mukasa omusika wa Ham Mukasa aliwo.\nMulira agamba famire eyagala kuzimba ssomero naye tebalina ttaka nga kye basinga okwagala kwe kutuula n’Ekkanisa bakkaanye ku kitundu ky’erina okusigaza ku ttaka lino ne famire esigazeeko kubanga tebalina kigendererwa kya kusengula bantu abaalisengako.\nYategeezezza nti Mukasa we yafiira mu 1956, yali takyasobola kuwandiika obuyinza bw’okukola ekiraamo n’abuwa mutabani we James Mukasa kyokka kirabika ebimu ku byobugagga by’omugenzi byalekebwa ebbali kubanga ne Administrator General lipooti gye yakola mu biseera ebyaddako eringa eraga nti waaliwo ekkobaane okukweka ebyobugagga ebimu ne bitalagibwa nga kwe kuli ettaka lino lye bakaayanira.\nTurker Theological College\nRev. Dr. John Ssennyonnyi\nMikie Wine kale bba...\nEmigaso gy'okudda awaka nga bukyali\nKyanjo assiddwa ku bujjanjabi obw'amaanyi\nSsentebe bamukunyizza ku by'ettaka\nEkkanisa yalagajjalira ettaka lyayo - Maj.Gen. Nalweyiso\nKavuma aloopeddwa ku by'emivuyo gy'ettaka


Bukedde Online - Katikkiro atenderezza Msgr. Katende ng'ajaguza\nKatikkiro atenderezza Msgr. Katende ng'ajaguza\nEngeri Yiga gye yawamba Kawaala\nMsgr. Katende ng’asala keeki. Mu ttaayi ye Katikkiro Mayiga ne mukyala we. Ku kkono ye Bp. Zziwa, Msgr. Semusu ne Wasajja (owookusatu ku ddyo) n’omuzaana\nKATIKKIRO Charles Peter Mayiga asiimye Msgr. Wynand Katende olw'okuweereza obulungi mu busosodooti bwe nga takoma kulyowa myoyo mu klezia naye ng'atuuka ne mu maka g'abantu ne mu bifo gye bakolera okulaba ng'abunyisa ekigambo kya Katonda.\n"Msgr Katende toli musosodooti waabulijjo kubanga gw'omu ku baayambaza Kabaka Ronald Muwenda Mutebi II, engule e Naggalabi mu 1993 , era ekikwata ku buwangwa n'ennono buli omu akumanyi bulungi nti weenyigiramu," bwatyo Katikkiro Mayiga bwe yategeezezza.\nBino Katikkiro Mayiga yabyogeredde ku mukolo Msgr. Katende kwe yajagulizza emyaka 40, mu busosodooti ogwabadde e Namugongo mu kifo ky'olusirika ekimanyiddwa nga"EKYOTO". Ku mukolo guno kwe baatongolezza okuzimba wooteeri omugenda okusulanga abalamazi abajja e Namugongo buli June 3 okujjukira Abajulizi.\nWooteeri eno bagituumye "Pilgrims House" wadde Katikkiro Mayiga yabawabudde nti bagituume "Ennyumba y'abalambuzi" kubanga Abazungu be balina okufuba okumanya amakulu g'ebigambo by'Oluganda bwe babivvuunula mu Lungereza. Omukolo guno kwetabiddwako n'abagagga ba Kwagalana nga baakulembeddwamu ssentebe waabwe, Godfrey Kirumira eyakulembedde omukolo gw'okusonda ssente ezitandika okuzimba era beesonzeemu obukadde 42, ne beegattibwako abantu abalala okukkakkana nga bawezezza obukadde 67.\nWooteeri yaakuwemmenta obuwumbi mukaaga ng'ewedde. Msgr Katende yeebazizza Katonda okumulung'amya n'asoma obusosodooti. Yagambye nti eky'okubeera n'omugenzi Bp. Kawuma okutikkira Kabaka engule ku lusozi e Naggalabbi kyamufuula ow'eddembe mu mutima gwe era n'atendereza Kabaka okubalondera Katikkiro Mayiga olw'obukozi.\nYasiimye banne bwe baayingira obusosodooti abazze okumujagulizaako okwabadde n'omusumba Joseph Anthony Zziwa ow'e Kiyinda Mityana.


Bukedde Online - Bujingo asimbiddwa mu maaso g'omulamuzi\nBoofiisa basimbiddwa mu kkooti lwa kusomola byama bya Gav't\nBasse owa S3 ne balagirira abooluganda awali omulambo\nDesire Luzinda tatudde!\nBujingo asimbiddwa mu maaso g'omulamuzi\nMukomye okucamuka olw'akawayiro akakugira Pulezidenti okuddamu okwesimbawo - Kadaga\nBiibino by'obadde tomanyi ku Ssebaana: Ale...\nAdded 11th July 2017\nOMUSUMBA Aloysius Bujingo okugenda mu kkooti e Nabweru yasoose kusumba ndiga ze mu kusaba kw’amalya g’ekyemisana n’abakunga bamuwerekereko babeerewo ng’abajulizi.\nMatovu Junior (wakati) avunaana Bujingo okwokya Bayibuli ng’ali ne looya we Wameri (ku ddyo) eggulo ku kkooti.\nBYA STEVEN KIRAGGA\nNga tebannaba kusimbula, olwamalirizza okusaba n’ategeeza nti mu kkanisa muteekwa okuba nga mwabaddemu bambega abaabadde bagenze okwongera okukuhhaanya obujulizi era n’alagira buli Bayibuli etatuukana na ‘mutindo’ gw’ayagala bagikung'aanye.\nBaasimbudde ku Canaan Land awali ekkanisa ye eya House of Prayer Ministries ku ssaawa 8:30 ez’emisana era zaagenze okukoona 9:00 omusango kwe gwabadde gulina okutandikira ng’atuuse ng’awerekerwako ebikumi n’ebikumi by’abawagizi be.\nAbaserikale okuva ku poliisi y’e Nabweru ne Kawempe baasanze akaseera akazibu okutangira abagoberezi ba Bujingo okuyingira kkooti.\nNga waakayita eddakiika 10, omulamuzi wa kkooti y’e Nabweru Esther Nansambu yayise Bujingo n’abamuvunaana mu ofiisi ye omusango gy’abeera aguwulirira olwo abagoberezi abaakedde obukeezi okwekwata ebifo mu kkooti ne basoberwa eky’okukola ne basalawo okugoberera mukama waabwe kyokka ne balemesebwa okuyingira olwo ne basigala ku mulyango ng’ebigenda mu maaso balengera birengere.\nMu ofiisi y’omulamuzi, ne bannamawulire tebakkiriziddwa kuyingira era bakira kkamera baziwanika mu bbanga okusika ebyabadde bigenda mu maaso.\nEbikumi n’ebikumi by’abagoberezi abaagaaniddwa okuyingira baasazeewo okulindira ebweru nga bwe bakoloobya ennyimba nti; ‘Twagala ddiini ssi ssente’ era bakira muno bagattamu amannya g’abasumba Kiganda ne Dr. Joseph Sserwadda.\nOludda lwa Bujingo lwategeezezza kkooti nti abawaabi tekuli yalaba muntu waabwe ng’ayokya Baibuli okuggyako okwesigama ku mawulire agaali ku mikutu gy’amasimu n’emirala.\nAte oludda oluwaabi lwakulembeddwa Anthony Wameri nga lwasabye kkooti eyimirize Bujingo okwokya Baibuli ezo ezirimu ebigambo by’atakkiriziganya nabyo.\nAbantu babiri Aloysius Kizza Matovu Junior ne Evang. Francis Ssemugooma baaloopa Bujingo omusango gw’okwokya Bayibuli z’alumiriza nti zirimu ebigambo ebitali bya Bwakatonda.\nOmukulu tabulako baleebeesi\nOkukyala kwa Benjamin Netanyahu: Aba Civil Aviation Authority bagumizza abantu ku ntambula y'ennyonyi\nAb'e Masaka babasuulidde ebbaluwa etiisa\nPalamenti etuula nkya okusiima Mzee Madiba\nMandela Pulezidenti Yoweri Museveni gw'alekedde Afrika - Baminisita\nMuseveni awaddeyo obukadde 200 ku by''okuziika Gen. Mustafa Adris\nBasse owa S3 ne balagirira ...\nABATEMU babuzizzaawo omuwala owa S3 okuva mu maka ga bakadde be ne bamusobyako oluvannyuma ne bamutta, omulambo...\nOMUYIMBI Desire Luzinda abamu gwe baakazaako erya ‘Kitone’ naye nno tatuula. Bwe yabadde agogera ku bulamu bwe...\nKENZO: Ayambalidde abamulan...\nBWE yatuuse ku bamuvuma olw’okusisinkana Pulezidenti Museveni n’okumulangira okulya ssente, Kenzo yakangudde ku...


Bukedde Online - Gavt. eyanukudde abasuubuzi ku kasasiro\nBakutte 2 ababba mu dduuka e Nansana ne ba...\nGAVUMENTI eyanukudde abasuubuzi abaginenya olw’engeri gy’ekuttemu ensonga za kasasiro.\nKatongole (wakati ) ng’alaga obutali bumativu bw’abasuubuzi b’ekibiina kya KATA ky’akulembera.\nGAVUMENTI eyanukudde abasuubuzi abaginenya olw'engeri gy'ekuttemu ensonga za kasasiro.\nKino kiddiridde abasuubuzi abeegattira mu kibiina kya Kampala Traders Association (KATA) okuvaayo wiiki ewedde ne bavumirira abakungu ba gavumenti abaakulembeddwa minisita wa Kampala, Beti Kamya olw'okwongera kkampuni za kasasiro ezaakulembeddwa Nabugabo Updeal Joint Venture omwaka mulamba okugira nga zibayoolera kasasiro mu kibuga wakati nga bwe bamaliriza okukola ku nsonga y'endagaano empya ze basuubira okuwa kkampuni eziyoola kasasiro.\nAbasuubuzi bano abaakulembeddwa Godfrey Katongole ssentebe wa KATA n'abasuubuzi okuva mu munisipaali za Kampala ettaano okuli; Makindye, Kawempe, Lubaga, Nakawa ne Kampala Central baatuuzizza olukiiko lwa bannamawulire ku kizimbe kya Ssekaziga ne balaga obutali bumativu ku nsonga za kasasiro ez'enjawulo omwabadde; ekya gavumenti okwesuulirayo ogwa nnaggamba nga kkampuni okuli; Nabugabo, Homeklin Services (U) Ltd. ne Kampala Solid Waste Management Consortium bakyagenda mu maaso n'okubasoloozaako ssente za kasasiro ze balumiriza nti zisoloozebwa mu bumenyi bw'amateeka.\nMu nsonga endala mwabaddemu; eky'okusaba gavumenti okutandika okubayoolera kasasiro nga yeeyambisa ssente z'omusolo ze bagamba nti zibasoloozebwamu n'ekigendererwa ky'okubakolera ku nsonga omuli, eza kasasiro, ebyobulamu n'okubagogolera emyala.\nKyokka ne balaga obwennyamivu nti ssente zino tezibayamba.\nBano era basabye Pulezidenti Museveni abakkirize okwesondamu ssente ensaamusaamu okusobola okumweyoolera bwe kibeera nga gavumenti eremereddwa.\nAbasuubuzi bagamba nti bakooye okusibwanga ku poliisi olwa kasasiro, okukubwa n'okutiisibwatiisibwa abamu ku baserikale ba kkampuni ezimuyoola.\nWabula mu kubanukula, omuyambi wa minisita ku nsonga z'amawulire, Hassan Kasibante yasambazze ebyogerwa nti Kamya yayongedde kkampuni za kasasiro omwaka mulamba n'agamba nti si kituufu.\nYannyonnyodde nti mu kiseera kino bakyetegereza kontulakiti ezaaweebwa kkampuni zino n'ekigendererwa ky'okumalawo okusika omuguwa okuliwo wakati w'abasuubuzi n'abamuyoola.\nYabakakasizza nti ekiseera ky'okuddamu okugaba kontulakiti empya bwe kinaatuuka baakulanga mu mawulire bafune kkampuni ezinaabeera n'ebisaanyizo bye beetaaga zeewangulire omulimu guno.\nLirwaza kookolo - Omusawo alabudde ku ddagala abakazi lye bamira okuzaala\nâ€˜Nnakozesa empiso kati emyaka ebiri sigenda mu nsongaâ€™


Bukedde Online - Kkooti ya ssemateeka esazizzaamu etteeka ly''ebisiyaga\nKkooti ya ssemateeka esazizzaamu etteeka ly''ebisiyaga\nAb'e Kayunga batebuse eddiini egaana abantu okwewandiisa okufuna densite\nAfera eddagala ly'amannyo mukwate\nAdded 1st August 2014\nKKOOTI etaputa ssemateeka esazizzaamu etteeka ly''ebisiyaga Palamenti lye yayisa mu December w''omwaka oguwedde.\nKKOOTI etaputa ssemateeka esazizzaamu etteeka ly'ebisiyaga Palamenti lye yayisa mu December w'omwaka oguwedde.\nAbalamuzi bataano (5) aba kkooti eno nga bakulembeddwaamu omulamuzi Steven Kavuma, Augustine Nshimye, Eldard Mwangusha, Rabby Were ne Solome Bbosa baagambye nti amateeka agafuga Palamenti galagira sipiika okusooka okubala omuwendo gw’ababaka nga etteeka lyonna terinnayisibwa, singa wabaawo aleeta okwemulugunya ku muwendo gwababaka obutawera.\nAbalamuzi baagambye nti etteeka lino bwe lyali liyisibwa mu Palamenti Kattikiro wa Uganda, Amama Mbabazi yategeeza sipiika asooke yeetegereze ensonga y’omuwendo gw’ababaka abakkirizibwa okulonda oba bamala kyokka n’atakifaako n’agenda mu maaso n’okulagira ababaka bakube akalulu.\nKuno bagasseeko nti mu mateeka, Palamenti okuyisa etteeka lyonna ababaka bateekeddwa okuba ekitundu kimu kyakusatu wabula sipiika Kadaga bino byonna yabibuusa amaaso.\nWano abalamuzi we basinzidde okusalawo nti olw’okuba sipiika teyafa ku mateeka gafuga Palamenti wadde nga omuwendo gw’ababaka abaayisa etteeka nga December 20 2013 tegumanyiddwa, ekikolwa ky’obutabala muwendo gwabwe kyali kimenya mateeka bwe batyo etteeka eryayisibwa ne balisazaamu.\nAbalamuzi era balagidde Gavumenti okusasula abantu 10 abaaleeta omusango guno mu kkooti nga bakulembeddwamu Polof. Oloka Onyango ssente ezitannaba kubalirirwa.\nEtteeka erisaziddwaamu kkooti lyassibwako omukono Pulezidenti Museveni nga 24, February 2014.


Bukedde Online - Muve ku ηηombo ya Gavumenti etuyambe - Gen. Katumba Wamala\nMuve ku ηηombo ya Gavumenti etuyambe - Gen. Katumba Wamala\nTaata adda n'ankuutira okukumaakuma bannange\nOMUDUUMIZI w’amagye Gen. Katumba Wamala akuutidde abantu bave ku ng’omba ya Gavumenti etuyambe babeereko bye bakola nayo esobole okubakwasizaako.\nGen. Katumba Wamala ng'ayogera\nKatumba yagambye nti bo nga famire baawaayo ettaka ne baakwatagana n’aba Rotary kati bazimbyeko eddwaliro erigenda okuyamba abantu b’e Ssese. Eddwaliro lino lisangibwa Ddajje Bweza e Kalangala.\nYabyogeredde Kololo ku Lwokubiri ng’aba Ahmadiyya Muslim Association , Uganda bamukwasa ebitanda 7 bye baatonedde eddwaliro lino.\nEbitanda kuliko kimu ekya leeba n’ebirala mukaaga eby’ebakibwako abalwadde.\nKatumba yagambye nti eddwaliro lino balizimbye okuyamba ku bantu b’ekitundu okubasembereza obujjanjabi kubanga eribaddewo e Kalangala nga liri wala era baakikola okuteekerawo bakadde babwe ekijjukizo.\nGen. Katumba Wamala ng'ali n'Abasiraamu Abahamadiya (ku ddyo) abawaddeyo ebitanda eri eddwaaliro. Ku kkono be bamu ku bammemba ba Rotary . EKIF; BENJAMIN SSEBAGGALA\nAba Ahmadiyya ekitebe kyabwe kiri Wandegeya, baakulembeddwa Shuaib Kiyemba Nseera akulira ekibiina mwe beegattira n’agamba nti okwesigama ku buweereza bwa Katumba eri Uganda takomye ku byakwerinda wabula akutte ne kukutumbula obulamu bw’abantu. Wano webaasinzidde okuwaayo ebintu bino okudduukirira eddwaliro.\nKatumba yabadde wamu n’aba Rotary abaakulembeddwa pulezidenti wabwe Hellen Kaweesa. Yagambye nti ebizimbe by’eddwaliro n’ennyumba z’abasawo biwedde okuzimba kati bali ku mutendera gwa kuteekamu bikozesebwa.\nYeebazizza bano abaabasudde omukono, ne yeebaza famire ya Katumba okuwaayo ettaka n’asuubiza nti eddwaliro lyakuggulwawo mu September omwaka guno.\nAbavubuka b'e Mpigi bakubiriziddwa okwenyigira mu bibazimba


Bukedde Online - Uganda bagisudde ku New Zealand ne Malawi ku za Commonwealth ez'okubaka\nUganda bagisudde ku New Zealand ne Malawi ku za Commonwealth ez'okubaka\nBasena agaanye abazannyi okugaya Rwanda mu...\nCranes egenze e Rwanda nga Basena awera\nOBULULU bw’ebibinja bya ttiimu ezigenda okuguvanya mu mpaka z’okubaka mu mizannyo gy’amawanga agli mu luse olumu ne Bungereza egya ‘Commonwealth’ bukwatiddwa ne Uganda ne bugisuula mu kibinja kya New Zealand.\nShe Cranes yawangula ekya African Netball championships mu June neyitamu okuzannya mu mizannyo gya common wealth omwaka ogujja. Uganda yatereddwa mu kibinja B ne New Zealand abakwata eky'okubir mu nsi yonna.\nObululu obwakwatiddwa ku makya g’Olwokusatu nga August 16, amawanga 12 agakulembedde mu nsengeka za International Netball federation (INF) ekibiina ekiddukanya omuzannyo gw’okubaka mu nsi yonna ezasembayo okufulumizibwa ku ntandikwa ya July ge gasengekeddwa mu bibinja bibiri nga buli kimu kya ttiimu mukaaga.\nUganda ekwata kifo 9 mu nsi yonna kye yaddamu okuva mu ky’e 13 oluvanyuma lwa She Cranes okuwangula empaka za African Netball championships mwe yakubira Malawi ekwata eky’okutaano mu nsi yonna.\nGuno gwe gugenda okuba omulundi gwa Uganda ogusoose okwetaba mu mpaka zino era nga Africa egenda kukiikirirwa amawanga 3.\nEkibinja A kirimu ba kyampiyoni b’ensi yonna abakulembedde mu nsengeka za INF era abalina ekikopo kino kye bawangula mu mizannyo egali mu kibuga Glasgow ekya Scotland mu 201.\nAbalala mu kibinja kuliko Jamaica, South Africa, Barbados, Fiji ne Northern Ireland.\nEkibinja B mulimu; New Zealand abakwata eky’okubiri mu nsi yonna era abawangudde world cup y’abali wansi w’emyaka 21 eyabadde e Botswana mu July, Bungereza, Malawi, Wales, Scotland ne Uganda.\nEmizannyo gya Commonwealth Games 2018 gigenda kuyindira mu kibuga Gold Coast wakati wa Apri 4 ne 15 omwaka ogujja.\nEkibinja A Ekibinja B\nNorthern Ireland Uganda


Bukedde Online - Engeri gy'olaga omwana omukwano n'atafuna kyejo\nAtemyetemye munne n'amutta lwa kuganza mukazi we\nAba Lato bagaziyizza akatale: Kati batuuka...\nMU nkuza y'abaana, abazadde bangi tebafaayo ku nsonga y’okulaga abaana baabwe omukwano. Ate abalala, bw’amugulira ebyo bye yeetaaga, akitwala nti obuvunaanyizibwa bwe buwedde, era omwana amulaze omukwano.\nBrain Ssemanda owa Brian Naturals omukugu mu nsonga z'abaana n'amaka agamba nti kikulu nnyo omuzadde okulaga omwana omukwano, kyokka alina okwegendereza ate n'atamwonoona oba okumukola ekyejo.\nEbimu ku bintu buli muzadde by'ateekeddwa okukolera omwana we mulimu;\n1. Okumuwa obudde. Omuzadde okuggyako ng'otegedde omwana wo kye yeetaaga tosobola kumulaga mukwano.\nNoolwekyo, waayo obudde omanye ky'asinga okwagala olyoke okimufunire oba bwe kitaba kituufu omuluηηamye ng'omubuulira lwaki tokimufunidde.\n2 Mulage nti wooli ku lulwe. Buli mwana ayagala omuntu amulaga nti waali ku lulwe. Okugeza, ssinga abaako kye yeetaaga mukakase nti wooli okukimutuusaako ne bw'otoba na busobozi, waakiri mugumye ate bw'abaako obuzibu bwalimu mutegeeze nti ddala oli ku ludda lwe, bw'aba asoma mulage nti ofaayo okulaba ng'asomera mu masomero amalungi ate nga tebamugoba olw'ensonga yonna.\n3 Fuba okumuyingiza mu kusalawo kwonna okuba kukolebwa awaka. Omuto waliwo ebintu by'osobola okumukkiriza n'abaako ekirowoozo ky'aleeta. Okugeza okumubuuza kye munaalya, ekyo kyokka kimuleetera eddembe mu mutima n'amanya nti maama oba taata oba ssenga afaayo ku kusanyuka kwange.\n4 Okumutonera ebirabo. Wadde nga mu kiseera kino ssente nzibu, naye ng'omuzadde olina engeri gy'osobola okuyiiyaamu n'omutonerayo akalabo ne bwe kaba katono, ajja kumanya nti omwagala.\n5 Okumuyigiriza emirimu. Abazadde abamu bakitwala nti okutuma omwana emirimu kabonero akalaga nti tomwagala. Kino si kituufu, era kyandibadde kirungi bw'obaako ky'okola omwana naye n'omulagira akyenyigiremu.\n6 Okubagerera engero n'okunyumyako nabo. Edda omuzadde yatuulanga n'abaana be n'abaako obuboozi bw'abanyumiza n'okubagerera obugero n'okubayimbira obuyimba era kino kyaleetangawo okuseka wakati w'omuzadde n'abaana ne kyongera okulaga abaana omukwano omuzadde gw'alina gye bali.\n7. Okufunayo obudde bw'okuzannya nakyo kiraga omwana omukwano. Tewali kye kikuggyako nga taata okufukamira ku ttaka n'ovuga akamotoka n'omwanawo oba okusamba omupiira naye, ne maama bw'otyo osobola okubuuka nabo omuguwa. Bino bireetawo omukwano wakati w'omuzadde n'omwana.\n8 Obutakugira mwana eri banne. Omwana buli lw'omuteekako olukomera ennyo ekisusse buli kiseera omugamba tova waka sikulaba ewagundi akulaba ng'atamwagala era atamwagaliza kubaako by'annyumirwa ne banne ekiyinza okukwetamwa, naye bw'onoomuwa ekyanya okuzannyako ne banne waakiri n'omuteerawo ebbanga eggere ajja kumanya maama anjagaliza era mu mutima akitwale nti ayagalwa.\n9 Okuwabula. Abazadde bangi baagala nnyo okukangavvula okusinga okuwabula ekireetera abaana okubeetwamwa n'abamu ne baguba so nga ssinga omwana omuwabula mu nsobi gy'akoze n'omubuulirira ajja kumanya omwagala era omwagaliza bulungi ekijja okwongera okuleetawo okwagala wakati wammwe.\n10 Weewale okukambuwala. Abazadde bangi bwe banyiiga bakambuwala, ate omwana bw'aba y'amunyiizizza kiyitirira. Buli lw'okambuwalira omwana atuuka ekiseera ng'akutya era nga talina kintu kyonna ky'asobola kukugamba. Ekizibu nti omwana eyeeyisa bwati, tekitegeeza nti akussaamu ekitiibwa, nedda abeera akutya butyi. Ekivaamu oluusi kwe kwewaggula n'ava n'awaka kubanga aba amanyi nti tayagalwa. Kirungi bw'okambuwala, ate ofune akadde omwana omuzze.\nNagaana ogwa Bungereza nsigale mu Arsenal - Wenger\nSsaabasumba asabidde Kabaka ne Pulezidenti\nAbantu bazirikidde e Namugongo omu nâ€™afiirawo


OMUKULEMBEZE W’EGGWANGA YOWERI MUSEVEN AGAMBYE NTI EKY’OKUTWALA AMAGYE MU DRC KYASANYUSIZZA NNYO BANNAUGANDA – CBS FM\nOMUKULEMBEZE W’EGGWANGA YOWERI MUSEVEN AGAMBYE NTI EKY’OKUTWALA AMAGYE MU DRC KYASANYUSIZZA NNYO BANNAUGANDA\nin Amawulire, blog, Features, News, Politics, World News\nPresident Museven n’abakungu abalala beyasisinkanye ku nsonga za south Sudan\nOmukulembeze w’eggwanga Yoweri Museveni Tibuhaburwa awolerezza eky’okutwala abajaasi ba UPDF mu Democratic Republic of Congo, okulwanyisa abatujju ba ADF n’agamba nti bannayuganda baakisanyukira nnyo kubanga baakoowa abatujju.\nAgambye nti engeri abatujju bano gyebabadde bongedde okusensera eggwanga, omuli n’okutega bbomu okutta bannauganda abatalina musango, gavumenti ye ebadde tekyayinza kulinda wadde okwebuuza okuggyako okubanganga yonna gyebekwese.\nMwami Museseveni waviiriddeyo ku nsonga eno ng’amaloboozi geyongedde okuwanvuwa okuva mu babaka ba palamenti, nga bemulugunya ku ngeri amagye g’eggwanga gyegatwaliddwamu mu DRC nga palamenti ya Uganda tesoose kutegezebwako nti kubeera kuyisa lugaayu mu ssemateeka w’eggwanga.\nAgambye nti ensonga ezirimu okuyiwa omusaayi tezirina kulinda, ekiyinza okuwa omulabe okwongera okulumba eggwanga.\nAbadde asisinkanyemu abakungu b’amawanga South Sudan, Kenya, Bungereza, Norway, ne America, ey’okutema empenda z’okumalawo akayuuguumo n’entalo mu South Sudan.\nAgambye nti singa South sudan tetebenkera eyongera okuteeka akazito ku by’okwerinda by’ensi ezigyetoolodde.\nAyongedde okukiggumiza nti okulonda okwamazima n’obwenkanya lyeddagala erireeta emirembe n’obutebenkevu mu nsi, kwekusaba abakulu mu South Sudan bafube okuteekateeka okulonda okulimu amazima n’obwenkanya, kimalewo akanyoolabikya k’entalo n’ekiyiwa musaayi mu ggwanga eryo.\nAgambye nti sikirungi omukulembeze yenna kubeera mu buyinza ng’abwesigamizza ku kulwana n’akuyiwa musaayi\nMinister w’ensonga z’obwapresident e South Sudan, Benjamin Martial, asabye amawanga g’ebunaayira okuddiriza ku nnati zebaamyumyula ku South Sudan.


Bukedde Online - Engeri akawoowo gye kayamba omusajja okucamuka\nEngeri akawoowo gye kayamba omusajja okucamuka\nKituufu abakyala balwawo okutuuka ku ntikko?...\nOmwami wange tafulumya mazzi ga kisajja\nAdded 13th March 2018\nAKAWOOWO k’omukazi kayamba munne okukuba saluti. Era abasajja bangi bwe baliraana omukazi eyeekubye obulungi akawoowo, bangi batandika okukwata mu mpale okuziyiza okulaba zzipu z’empale zaabwe bwe zeereeze.\nAbakugu baazudde nti era omukazi eyeekubye akawoowo bw’aba mu kifo omusajja w’ataasobolere kaboozi, kwe kuwulira nga beesooza (abasajja).\nEra omusajja okwebaka mu buliri obuwunya akawoowo k’omwagalwa we anyumirwa otulo ne yeebaka ‘Bukeerere tazindwa..’\nWabula akabi kali ku muwala kukyawa musajja! Kubanga omusajja ono buli lw’awulira akawoowo k’omuwala ajula okufi irawo. Bino bye byazuuliddwa Polof. Jeannette Haviland-Jones owa Yunivasite y’e Rutgers mu New Jersey nga mukugu mu by’omukwano.\nWabula era yazudde nti bino byonna bikola ng’akawoowo ako ka kigero, naye bwe kasukka ne kaleetera omusajja okwasimula, okwayuuya olwo ate ng’obudde bulemye era ne saluti eyinza okulema okukubibwa, eby’akaboozi okulemagana.\nKino kiri bwe kityo kubanga akawoowo bwe kaba kalungi kayambako ku lusu oluyinza okuva mu bantu nga bali mu kaboozi naddala abanene.\nAbanene batuuyana nnyo olw’ennyingo ze balina ennyingi ku mibiri gyabwe. Era kye bava bateekeddwa okumala ebbanga eddene nga banaaba, baggye ekko mu nnyingo z’omubiri zonna.\nObubonero obulala kw’oyinza okulabira nti akawoowo ko omusajja tekamukoze bulungi, kwe kufuna ‘alagye’ oba okumera olutiko.\nWabula akawoowo kano kaloopa nnyo abasajja abalina embaliga mu ngeri nnyingi ko. Ziba ziwunya, omukyala eka n’akubuuza gy’ogiggye.\nAte no bw’akukwatako nga n’amaanyi mu buliri tolina, kuba ow’akawoowo yagamazeemu, wamma ggwe zidda okunywa.\nEby'abadde mu musomo gwa ssenga tebiggwa malojjo;Tubikuleetedde mu bujjuvu\nEndwadde eziva ku butayoza pajama


Bukedde Online - Abeepankira ku ttaka lyange nja kubakuba amasasi - Kasirye Ggwanga\nKayihura ayimirizza akulira bambega ba Poliisi...\nMUNNAMAGYE Brig. Kasirye Ggwanga alabudde abeesimbye mu ttaka lye nti yayokezza ttulakita ekiddako kubakuba masasi.\nTtulakita basajja ba Kasirye Ggwanga gye baayokezza ku ttaka ly’agamba nti lirye. Mu katono, Brig. Kasiye Ggwanga\n‘Ekyo kye mwalabyeko kikyali kituuza, oyo yenna anaagezaako okuzannyira ku ttaka lyange nja kumukuba masasi,’ Kasirye Ggwanga bwe yannyonnyodde ng’asinziira mu maka ge e Makindye mu Kizungu eggulo.\nYaweze nkolokooto nti ye tajja kuzannyisa babbi ba ttaka kuba buli kye yeetaaga okutaasa ettaka lye akirina ng’ekisinga obukulu y’emmundu.\nYagasseeko nti, oyo alowooza nti by’ayogera bya kusaaga, ajja kuloza ku bukambwe bwayo.\n‘Bwe twali tuva mu nsiko emmundu twajja nazo, eyange amasasi gakyalimu, nkyamanyi okukwata ku mmanduso, ayagala okutegeera ategeere, muve ku ttaka lyange’, Kasirye Ggwanga bwe yalabudde.\nEttaka lino lisangibwa Lubowa ku lw’e Ntebe era olutalo luno lwabaddewo ku Lwamukaaga oluyise.\nYagambye nti yabadde waka omuntu n’amukubira essimu nti waliwo abasenda ettaka lye era bye yabadde akola yabivuddeko n’abaka emmundu ye ne byolera.\nOmusajja eyabadde asenda yamulengeredde eri n’abuuka ku ttulakita n’adduka!\nMu busungu, Kasirye Ggwanga yawandagazza amaasi mu bbanga abaabadde okumpi ne babuna emiwabo, kwe kulagira abasajja be ttulakita ne bagiyiira amafuta oluvannyuma ne bakiteekera omuliro nga naye bw’agisasira amasasi.\nYagambye nti omuntu yennyini ayagala okumunyaga ettaka lye tamumanyi naye awulira nti waliwo Abalangira babiri abalyesimbyemu n’alabula nti bano bwe bataaliveeko, bawunya mbugo kubanga okubakuba amasasi tekimukaluubirira ng’alwanirira kikye.\n“Nze kati ndi mu maka gange ngumbye nga ngo nnindirira muntu ajje anehhange ku by’ettaka lino alabe ekiddirira,’ bwatyo bwe yalabudde kyokka n’agattako nti bwe wabaawo omuntu yenna alina ekyapa ku ttaka lino, akireete kubanga ye ekyapa kye akirina kiri mu nju.\nANNYONNYOLA ENGERI GYE YAFUNAMU ETTAKA LINO\nKasirye Ggwanga agamba nti mukyala we baayawukana kati ebbanga ddene kyokka gye buvuddeko, omukyala ono yakomawo okuva mu Amerika gy’abeera n’abaana baabwe n’agula ettaka lino n’alimukwasa okulikuuma.\nAlikuumye okumala ekiseera kino kyonna era balina n’ekyapa, wabula nga yakkiriza abantu ab’omuliraano balimireko kyokka yalabidde awo ng’abantu baleese ttulakita batandika okusenda kye yagambye nti tayinza kukikkiriza.\nOMUKAZI OMULALA ALIKAAYANIRA AVUDDEYO\nWabula Kasirye Ggwanga abadde akyezooba n’abagezaako okusenda ettaka lye, ate ne wavaayo omukazi omulala agamba nti ettaka lino lirye bwoya era alina ebiwandiiko byonna ebirikwatako.\nOkukakasa bino, Lucy Opoka yaggyeeyo ekyapa ekiraga nti ettaka lino lirye.\nOpoka agamba nti Kasirye Ggwanga n’abantu abalala abaabadde bazze okusenda ettaka lino tabamanyi kubanga ye yaligula mu 2007.\nOpoka yagambye nti naye yabyekangidde ku TV ng’alaba ettaka lye basenda lirye ate nga ne Kasirye Ggwanga agamba nti lirye!\nAgamba nti yakitegeddeko nti ttulakita eyayokeddwa ya Denis Waakabi nti kyokka bwe yamutuukiridde okumubuuza oba amanyi enkaayana ku ttaka lino, Waakabi yamutegeezezza nti ye bwe bamuwa omulimu tabuuza bya nkaayana.\nWabula Ponsiano Lubega akuuma ettaka lya Opoka agamba nti kituufu Kasirye Ggwanga alina ettaka mu kitundu kino naye ttulakita we yabadde esenda si we wawe.\nWabula omwogezi wa poliisi mu Uganda, Asan Kasingye yategeezezza nti baayise Kasirye Ggwanga yennyonnyoleko ku byabaddewo era bagguddewo omusango gw’okwokya ttulakita ku fayiro nnamba SD 27/12/08/2017.\nNnannyini ttulakita eyayokeddwa, naye yawaabye ku poliisi era ayagala ttulakita ye eriyibwe.\nKyokka Kasirye Ggwanga bwe yabuuziddwa ekinaabaawo ssinga poliisi enejja okumukwata, n’agamba nti Brigadier wamagye takwatibwa poliisi akwatibwa magye.\nPulezidenti Museveni yawalirizibwa okussaawo akakiiko kabuulirize mu mivuyo gy’ettaka omuli okusengula abantu, okubba ettaka lya gavumenti n’ebirala era abantu bangi omuli n’abakungu mu gavumenti bazuuliddwa nga baliko ettaka ddene lye bazze beekomya.\nKasirye Ggwanga yennyini naye abadde n’enkaayana z’ettaka nga mulimu ne Munnakenya eyali akaayanira ennyumba ye ey’e Makindye ng’agamba nti yagigula. Era waliwo Kasirye Ggwanga lwe yeenyigira mu nkaayana ezaalimu omugagga wa nnannyini bbeekeeri ya Tuweereza.\nLt. Col. Deo Akiiki, amyuka omwogezi w’eggye lya UPDF yategeezezza nti baawulidde eby’okwokebwa kwa ttulakita egambibwa nti Brig. Kasirye Ggwanga ye yagyokezza era ne batuukawo ne bagiraba.\nMu kiseera kino ekitongole kya UPDF ekikola ku by’okunoonyereza kibakanye n’omulimu gw’okunoonyereza ku nsonga eno.\nYagambye nti waliwo n’ebitongole ebirala ebiri mu kunoonyereza era bwe banaamaliriza, bajja kusalawo ekiddako.\nAkiiki yagambye nti abantu tebateekeddwa kuteeka bikolwa bikyamu bya bantu ba ssekinoomu ku ggye lyonna, kuba eggye lya UPDF limanyiddwa nti lya mirembe era terikkiririza mu bikolwa bimenya mateeka.


Obutondebwensi bwamugaso eri ebitonde byonna -Obwakabaka bwa Buganda bukomekkereza wiiki y’obutonde – CBS FM\nObutondebwensi bwamugaso eri ebitonde byonna -Obwakabaka bwa Buganda bukomekkereza wiiki y’obutonde\nKatikkiro Charles Peter Mayiga ng’alambula omwoleso gw’ebintu ebikwata ku butonde,ali n’Owek.Mariam Mayanja Nkalubo minister w’ettaka ne bulungi bwansi\nObwakabaka bwa Buganda buggaddewo wiiki y’obutondebwensi ku mukolo ogubadde mu Lubiri e Mengo.\nWiiki eno etambulidde ku mulamwa ogugamba nti Obutondebwensi bwamugaso eri ebitonde byonna.\nMu wiiki eno mubaddemu okusimba emiti mu masaza ga Buganda gonna, ku bitebe by’amagombolola ne mu maka g’abantu.\nOkunonyereza okuva mu ministry y’amazzi n’obutondebwensi kulaga nti obutonde bungi bukoseddwa olw’okukendeera kw’ebibira.\nMu 1900 ebibira byali bikola ebitundu 53%, mu 1990 byali ku bitundu 24% ate nga we gwatuukidde omwaka oguwedde 2021 nga ebibira bikola ebitundu 13.3%.\nSipiika w’olukiiko lwa Buganda Owek.Patrick Luwaga Mugumbule ng’akwasa Kaggo Agnes Ssempa endokwa z’emiti (ku mukolo ogwaggulawo wiiki y’obutonde bwensi 2022)\nKunsonga y’entobazi alipoota eraze nti n’okusanyizibwawo kw’entobazi kweyongedde nnyo, nga mu 1994 obugazi bw’entobazi bwali 37,559.4 km nga bye bitundu 15.6%, kyokka werwatukira mu 2019 nga obugazi bw’entobazi bukola 31,412km bye bitundu 13%.\nAlipoota eraze nti okwonooneka kw’entobazi kusinze mu buvanjuba bwa Uganda ’ebitundu 40%, Buganda n’eddako n’ebitundu 26%, obukiika kkono kya kusatu n’ebitundu 18% ate obugwanjuba ebitundu 17%.\nMu wiiki y’obutondebwensi abayizi b’amasomero nabo betabye mu kusimba emiti\nWano mu Buganda entobazi ezisinze okwononebwa kuliko Lwajjali-Ssezibwa, Wamala, Kinawattaka, Kansanga, Nakivubu,Lubigi ne Lumansi.\nOkwononebwa kw’entobazi zino okusinga kusinze kukosebwa byabulimi ebikola ebitundu 94.2%, amakolero n’abantu okuzisengu bakola ebitundu 4.9% n’ensonga endala.\nKatikkiro wa Buganda Charles Peter Mayiga bwabadde aggalawo wiiki y’obutondebwensi mu Lubiri e Mengo, asabye abantu ba Buganda okwetikka obuvunanyizibwa obwawamu, ate n’okubeera abavumu mu kutaasa obutondebwensi.\nOkuva ku kkono;eyaliko omumyuka wa president Edward Kiwanuka Ssekandi,Katikkiro Charles Peter Mayiga,Owek.Dan Muliika katikkiro eyawummula,Owek.Noah Kiyimba omwogezi w’obwakabaka,Owek.Mariam Mayanja Nkalubo minister w’ettaka ne bulungi bwansi\nKu lwa government eyawaka, Steven Mugabi akiikiridde omuteesiteesi omukulu mu ministry y’amazzi n’obutondebwensi, agambye nti buli kyetagisa bagenda kukikola nga bakolagana n’obwakabaka,okutaasa obutondebwensi.\nEyaliko omumyuka w’omukulembeze w’eggwanga, Edward Kiwanuka Ssekandi yabadde omugenyi ow’enjawulo ku mukolo guno.\nAmasaza ga Buganda gonna gaaweerezeddwa endokwa z’emiti\nMinister w’obutondebwensi, ettaka, bulungibwansi n’obwegassi, Owek Hajjat Mariam Mayanja Nkalubo, asabye government okuwa Buganda buli kyetagisa mu kuzaawo obutondebwensi, ate n’okuwa Buganda obuyinza okukwekuumira ebintu byayo omuli ebibira n’entobazi.\nBanamukago abakulu abakolagana n’obwakabaka mu kukuuma n’okuzaawo obutondebwensi aba Wild Wide Fund abakulembeddwamu, Ambassador Phillip Idro ne Rita Mugwanya, bakakasizza nti bagenda kutuukira ddala mu masaza gonna 18, okubunyisa enyingiri y’okukuuma n’okutaasa obutonde.\nKatikkiro wa Buganda eyawummula Owek Dan Muliika, n’abantu abalala bangi betabye ku mukolo guno.


Bukedde Online - â€˜Bangi baatusuubiza obuyambi ne batabutuwaâ€™\nâ€˜Bangi baatusuubiza obuyambi ne batabutuwaâ€™\nEbika byâ€™emmere 5 ebivuddeko alusa okucaaka mu Bannayuganda\nâ€˜Omuliro gwatukomya tulina kudda mu kyal...\nlMufti Kayongo akakadde ze yasuubiza tukyazirinda\nlSsekitto owa KASITA atudaazizza ku mitwalo 20\nNA BULI kati abasuubuzi mu katale ka Park Yard bakyali banyiivu olwa poliisi ezikiza omuliro okulwawo okutaasa bizinensi zaabwe mu kiro ekyakeesa olwa February 25 2009 akatale kaabwe lwe\nNA BULI kati abasuubuzi mu katale ka Park Yard bakyali banyiivu olwa poliisi ezikiza omuliro okulwawo okutaasa bizinensi zaabwe mu kiro ekyakeesa olwa February 25 2009 akatale kaabwe lwe kaggya.\nBagamba nti ekimotoka ekyasooka okutuuka kyalwawo nnyo, kyatwala eddakiika ezisoba mu 30 ate ne bwe kyajja tekyabagasa. Baalina okuyita ekirala ekyali ku kisaawe e Ntebe era we kyatuukira mu Kampala ngâ€™ebintu bitokomose.\nOkulwawo kuno kwali kugenderere oba yali nsobi ngâ€™endala ezikolebwa abantu?\nÂ Simon Peter Musoke, omu ku bakungu okuva mu kitongole kya poliisi ezikiza omuliro agamba nti omugotteko oguli mu Kampala nâ€™akatale ka Park yard gwe gwabalemesa okukola ku muliro amangu!\nOmuliro gwava ku ki?\nOwamawulire mu katale ka Park Yard, Abubaker Mulinde annyonnyola nti wadde abasuubuzi abamu balowooza nti waliwo omufumbi wâ€™emmere eyaleka essigiri ye ngâ€™eyaka eyinza okuba nga ye yakoleeza akatale, olunwe abasinga balusonga kuÂ bannannyini kkampuni ya bbaasi za Kalita abaali baagala okuyisa ekkubo mu katale kano lituuke mu kisaawe e Nakivubo gye baali bagenda okussa ppaaka yaabwe kyokka abasuubuzi ne babalemesa.\nJjukira nti abasuubuzi beekalakaasa, ne bamenya nâ€™ebibaati aba Kalita bye baali bakubye mu kifo we baali bagenda okuzimba ppaaka. Kisoboka okuba nga bano be baayokya akatale?\nKyokka abasuubuzi abamu na kati bagamba nti abakulembeze abaaliko mu kiseera ekyo, abakulemberwa ssentebe Godfrey Busuulwa baali balagajjavu. Busuulwa baamuggulako nâ€™omusango ku poliisi yâ€™e Kampalamukadde. Baamugattako nâ€™omumyuka we Byaruhanga, omuwanika John Bosco Lukwago, omuwandiisi Muhammed Musisi, owâ€™ebyokwerinda Ismail Sserwanja ne Ezra Kabeera be bagamba nti baalagajjalira emirimu gyâ€™okukuuma ebyamaguzi byabwe.\nGeorge Mubiru omu ku baggulawo omusango guno ku fayiro nnamba CRB 1149/09 agamba nti omuliro we gwatandikira, nâ€™abakuumi tebaaliwo!\nObukiiko bwa Kayihura\nNga March,06 2009, omuduumizi wa poliisi, Maj.Gen. Kale Kayihura yassaawo obukiiko bubiri okunoonyereza ku muliro guno. Akulira bambega mu Kampala, Godfrey Musana nâ€™avunaanyizibwa ku nkolagana ya poliisi nâ€™omuntu wa bulijjo, Asan Kasingye be baabukulembera.\nKyokka na buli kati eyo lipoota yâ€™omuliro tevangayo! Kiki kye baazuula ekibatiisa okwogera? Nga March,20 waaliwo omuliro ogwaddamu okwokya ebyamaguzi bya Florence Kabonyi . Ku olwo poliisi yakwata abavubuka babiri, Frank Walakira ne Brian Sserwadda abasiisi ba capati mu Kironde zooni abaaleka ssigiri ngâ€™eyaka. We byakoma!\nAbaasuubiza ssente baazireeta?\nBagamba nti munno mu kabi ye munno ddala. Park Yard bwe yaggya, abantu bangi baasuubiza okuwaayo ssente. Muno mwalimu bannabyabufuzi, bannaddiini, abakulembeze ku mitendera egyâ€™enjawulo, abayimbi, ebitongole, amakampuni nâ€™abantu babulijjo.\nKabaka yabawa obukadde 5, omuyimbi Bobi Wine obukadde 10 mu kaasi, Lubega owa Ange noir obukadde 5,Â URA obukadde 5, Bukedde obukadde 5, MAVAP emitwalo 50, UPC ebikondo bya bukadde 20, bbaasi za Kalita abamaati 20, Stanbic loole 5 ezâ€™embaawo, Sports Betting Africa yabazimbira ofiisi nâ€™abalala bangi baabawa obuyambi mu sente nâ€™ebikozesebwa omuli ebitiiyo, ennyondo, embaawo, emisumaali, amabaati nâ€™ebirala.\nÂ Wabula abamu bye baasuubiza tebaabituusa.Â Chameleone yasuubiza obukadde 7 nâ€™abawaako emitwalo 50 ze zaakoma!Â Omuyimbi Ragga Dee yawaayo ceeke ya bukadde bubiri nâ€™ebuuka, Mufti Zubail Kayongo yasuubiza akakadde kamu ne Issa Sekitto owa KASITA emitwalo 20 kyokka bonna tebaazireeta!\nManeja wa Chameleone yagambye nti baalemwa okufuna omuntu omutuufu owâ€™okuwa ssente kubanga abasuubuzi omwaka bagumazeeko bakaayana.Ragga Dee yagambye: Nnali nnaakawaayo ceeke ne bangâ€™amba nti gwe ngiwadde (Busuulwa) mufere, kwe kukubira bbanka ne bayimiriza okuwaayo ssente. Ekirala nnali njagala mbaweemu ebintu ebirabwako.\nÂ Ssente za Museveni zibatabula\nPulezidentiÂ Museveni bwe yakyalira akatale nga February 27, 2009 yabadduukirira nâ€™akawumbi ka ssente.\nSsente zino zaayongera okuleeta enjawukana mu bukulembeze bwâ€™akatale.\nAbasuubuzi abamu nga bakulemberwamu Ezra Kabeera baasaba Town Clark wa Kampala, Ruth Kijjambu okulondawo akakiiko akenjawulo kalondoole obuyambi obwaweebwa abasuubuziÂ kuba abakulembeze baabwekomya.\nÂ OluvannyumaÂ nga March 12 baagenda ku poliisi yâ€™e Kampalamukadde ekwate ssentebe Godfrey Busuulwa nâ€™akakiiko ke balage abasuubuzi ensaasaanya yâ€™obuyambi bwe baaweebwa.\nNga bamaze okwennyonnyolako, Busuulwa yagamba nti akabinja kâ€™abavubuka abataalina midaala mu katale be baali badobonkanya obukulembeze.\nKyokka okuva olwo Busuulwa ne banne baasibira mu kkomera e Luzira, ku bwassentebe baavaako dda. Anti ensonga zaatuuka nâ€™ewa minisita wa gavumenti ezâ€™ebitundu Adolf Mwesigye.\nEkibinja kyâ€™abavubuka be bamu abakulemberwa Kabeera kyagamba nti ekibiina ekyaliwo ekya Kampala United Park Yard Vendors Savings and Credit Cooperative Society, okuyisibwamu akawumbi ka MuseveniÂ kyali kyakuzibba!\nOluvannyuma lwâ€™endooliito zino, abasuubuzi baalonda akakiiko ka bantu 11Â okuddukanya akatale kano nga kakulemberwa Hamuza Kalema nga ssentebe omuggya.\nKalema agamba ntiÂ bwe baatereeza ekibiina kyâ€™obwegasso ekyaliwo kyayanguyiza Gavumenti okubawa ssente za Museveni. Era mu June, Minisita NankabirwaÂ yaggulawo mu butongole bbanka ya SACCO yaabwe esangibwa ku Jamat House ku Nakivubo Road.\nLubega agamba nti Gavumenti yabawa ebikozesebwa mu ofiisi omuli entebe, kompyuta, okusasula abakozi okumala omwaka nâ€™okubaweereza maneja Moses Eserait okubayambako enzirukanya ya bbanka.\nâ€œEkibiina kyâ€™abasuubuzi okukiyingira osasulaÂ 15,000/- nga ku zino 10,000/- za mugabo ate 5,000/- za kwewandiisa.\nBuli mmemba aweebwa akatabo, akawunti olwo nâ€™atandika okutereka.\nBammemba mu kibiina kino be bawolwa ssente za Museveni.\nMu September, obukadde 200 ze zaasooka okuweerezebwa, zaasanga abasuubuzi 1,200 bamaze okwewandiisa. Mu December baaweerezaayo obukadde 400, zaasanze abasuubizi abasoba mui 1,800 bamaze okwewandiisa okuzeewola.\nSsentebe Hamuza Kalema agamba nti bategese omukolo gwâ€™okujjukira olunaku luno nga March 27Â e Nakivubo.\nWagenda kusookawo omupiira wakati wâ€™abasuubuzi mu katale kano.\nâ€˜Bannayuganda baavu lunkumpeâ€™\nPoliisi eyodde 5 mu kikwekweto ky'obumenyi bw'amateeka e Nansana\nExpress ekaaba: Bongole ne Serumaga bagikubye awabi\nMmengo yeeganyi abali ku ttaka ly'eggombolola e Kakeeka\nOweggombolola e Lubaga agaanyi eby'okumusindiikiriza\nBaloopedde Minisita abawambye ekizimbe ky'eggombolola


ABATUUZE 85 ab’e Kabaganda mu disitulikiti y’e Wakiso beekubidde enduulu ku kibbattaka ekisituse mu kitundu kyabwe.\nObubaka bw’okwemulugunya bwe baabadde baagala butuusibwe mu kakiiko k’omulamuzi Bamugemereire baabutisse muyambi wa Pulezidenti ku batalina mwasirizi, Resty Nakayenga Kiguli nga beemulugunya ku nnaggagga nnannyini masomero ga Hormisdallen, Mukalazi Kizito.\nBaategeezezza nti osanga omulamuzi y’anaabayamba kuba abakulembeze baabwe abandibayambye tebafaako.\nOkutuuka wano, kiddiridde omugagga ono okubagobaganyanga ku bibanja byabwe ng’abagamba nti y’alina ekyapa ekyalo kyonna kwe kitudde.\nBaamuloopedde n’abakuumaddembe okutandikira ku poliisi y’e Kasangati nti tebabayamba nga bwe batwalayo ensonga zaabwe tebafaayo nga baziyita obusongasonga era bwe batuuza enkiiiko ne bayita ne poliisi okubawa obukuumi, tejja kyokka ate ye Mukalazi bw’ajja okusenda ennyumba zaabwe n’ebirime ajja ne poliisi n’emuwa obukuumi.\nAbatuuze bano oluvannyuma lw’emyaka nga Mukalazi abatiisatiisa, waliwo ne nnamukadde Hasifah Mbuubi 86, gwe yawa wiiki emu ng’ettaka alivuddeko nga tannamutta.\nYagenda mu maaso n’akoona enju ye era n’okuuusa kati omukadde ali mu maziga.\nAte Josephine Mukiibi ne bba Abbas Mukiibi baalumirizza Mukalazi okubatiisatiisa okubabuzaawo oba okubatta ssinga tebamulekera ttaka liweza yiika ssatu.\nMu mbeera eno mwe baayitidde olukiiko, Mukalazi naye yayitiddwa kyokka n’atalabikako. Mu balala abaabaddewo ye mubaka w’ekitundu, Robert Sentamu Kyagulanyi (Kyaddondo East).\nNakayenga yennyamidde olw’engeri enguzi bw’esse n’empeereza ya poliisi.\nYagambye nti kati abantu ba wansi okugenda ku poliisi ne babawuliriza kifuukidde ddala kizibu olw’enguzi efumbekedde mu bifo bino ng’abagagga be babategeerera nga balinga be bakama baabwe?\nYagumizza abatuuze nti ensonga zino zigenda kuggwa mu mirembe era afube okutegeeza buli avunaanyizibwa era mu nnaku ntono agenda kubategeeza olukiiko olulala olunaku lwe lunaatuula.\nOmubaka Kyagulanyi olwakutte akazindaalo n’ategeeza abatuuze nti abadde ali mu kkubo ajja asanze waliwo abamuteeze mu kkubo ne bagezaako okumutangira okujja mu lukiiko luno nga bamugamba nti ensonga zino mpanvu tajja kuzisobola era ne bamugamba nti Mukalazi amwetaaga asooke agende awaka amulabe.\nYayongedde okubagumya n’agamba nti abagagga bye bagamba nti omwavu tasinga musango byaliwo ku mulembe guli nga tannajja ku bukulembeze naye ensonga zino kati aziyingiddemu butereevu era agenda kutandika okuzitambulirako afube okulaba nga buli omu afuna obwenkanya nga tewali kuyiwa musaayi.\nOlukiiko olwawedde abatuuze ne beekolamu omulimu ne basala sseng'enge Mukalazi gwe yabadde asiba ku ttaka lyabwe ebikondo ne babiggyayo ne babikumako omuliro.


Bukedde Online - Ani yalya ssente akawumbi akalamba Pulezidenti ze yawa abasuubuzi b’omu Park yard?\nAni yalya ssente akawumbi akalamba Pulezidenti ze yawa abasuubuzi b’omu Park yard?\nAdwadwalikanye olwa dayirekita obutafaayo...\nAKAWUMBI ka ssente, Pulezidenti ke yaweereza abasuubuzi mu Park yard kaatandika okubaweebwa nga kayitira mu SACCO yaabwe eya Kampala United ParkYard Cooperative Savings & Credit Society.\nKajjira mu bitundutundu bya bukadde 200, 400 ne 400 mu mwaka gwa 2010 era ne zitandika okuwolebwa. Balondawo akakiiko okuddukanya SACCO eno akakulemberwa ssentebe Charles Lubega, akaalina okufuga okumala emyaka ebiri mu lukiiko olwatuula ku ssomero Buganda Road mu 2009.\nOkusinziira ku mateeka agafuga SACCO, omusuubuzi yenna okufuna ku ssente zino yalina okusooka okwewandiisa ng’asasula 15,000/- n’aweebwa akatabo akalaga entereka n’eneewolaye.\nOkuva mu 2011, abakulira SACCO baatandika okubanja abeewola ssente za Pulezidenti kuba zaaliko amagoba ga bitundu 17 ku buli 100 ng’ozizzaayo wakati w’emyezi mukaaga n’omwaka.\nEkibi abasuubuzi abamu kata beetuge kuba ssente zaabalemerera era abamu emidaala ne bagitwala. Abakulira SACCO bagamba mnti obukadde obusoba mu 700 bukyali mu basuubuzi; abasuubuzi bagamba nti ssente abakulira SACCO be baazeeriira oba okuzigabira abagagga mu Kampala Mw. Moses Eserait, maneja wa SACCO y’akatale ka Park Yard agamba nti omuliro ogwakwata akatale kano mu July wa 2011 gwagenda okubaawo nga baakazzaayo\nMw. John Bosco Lukwago, omu kubaali ku kakiiko akafuga akatale mu kiseera akatale we kaakwatira omuliro mu 2009, agamba nti Pulezidenti bwe yabasuubiza ssente ye n’abakungu okuva mu kibiina ekiyamba ku SACCO, n’abaava mu ofi isi ya RDC bawandiisa buli musuubuzi eyali akolera mu katale ku bwereere era baaweebwa ssente kubanga baali tebalina kye basigazza.\nNga ssente zituuse baazissaako obukwakkulizo ng’amagoba amayitirivu n’ebibonerezo ebyazigobako abasuubuzi, zaasigala mu baluganda, abako n’abemikwano era zagweera mu basuubuzi abakolera mu maduuka nga Mukwano, Cooper n’abaddukanya bizinensi ennene.\nAbasuubuzi bagamba nti nga ssente obukadde 600 ze zaakajjawo, beekubira enduulu mu ofi isi ez’enjawulo okuli Minisita w’ebyensibimbi, ow’ebyenfuna, RDC n’endala ne boogera ebizibu byabwe kyokka tebaayambibwa.\nBaagala Gavumenti esseewo akakiiko akabuuliriza ku ssente zino; abasuubuzi abaazifuna balagibwe ne ssente ze baafuna. “Mu ngeri y’emu twagala katulage ssente ezaasoloozebwa mu basuubuzi mu kwewandiisa omuwendo gwazo ne kye zaakola.\nBwe kitaakolebwe mu myezi ebiri tujja kuwaabira abakulira SACCO okukumpanya ssente zaffe,” Lukwago bwe yagambye.


Abaganda mwerwaneko – Page 2 – ababaka\nHome Topic Abaganda mwerwanekoPage 2\nHome › Forums › Ababaka Discussions for Unity and Peace › Ggwanga Mujje / Come Nation › Abaganda mwerwaneko\nNovember 25, 2008 at 5:44 am #20642\nAbantu bomukitundu kino bo baluwa banaffe lwaaki baleka mubaka yekka yaaba yekalakaasa kunsonga ebakwatako bonna? kino kye twogerako bwe mufunye omuntu anabakulembera lwaaki temumukwatirako lwaaki mulindanga okukikira ensingo. Omuntu ajja mukiro mu Buganda tumutwaala nti mukyaamu mubbi ,mutemu lwaaki wano enduulu teraya nebuna ekyaalo nebwanaaba alina abe mundu ekitari kyaalo kimu singa mwenna mulagira wamu obutali bumativu mu kigenda mumaaaso .\nYe nga lwaaki poliisi eyeyita eyegwanga bwetuuka ekiro efuuka ya batujju abalondemu bagamba nti atambula emisana bamuganira , kati olwo poliisi bwekuuma abantu abolubatu nga bagenze okukola ebyekitujju kubantu ekiro , olwo ye omuntu enkeera anajja atya nabalopera nga mwe abapoliisi mwe mwabadde muntujjo yekiro.\nAbantu betiira bwereere naye nga bebasinza abatujju obungi bwebabatigomya mukiro nammwe bwebutuuka kumakya temugenda kubakolera mirimu gyaabwe bajjeyo aba poliisi babakolere, bino ebikolebwa eka bikolebwa eyo yokka teri nsi ndala yali etuuse kudaala Buganda gyerimu . Wano waliwo okuwonga.\nNovember 25, 2008 at 3:32 pm #20657\nNange ssiraba nsonga lwaki abaganda TEBERWANAKO, nebabasengula ekiro nga ba baby??!! Abaaliwo ku mulembe gwa Muwanga munajjukira. Abajaasi bajjanga nebazinda ekyaalo nga batulisa amasasi, nebabba nju ku nju. Wayitawo akabanga abantu nebasalawo nti abajaasi bwebanajjanga, nga abantu bonna bakuba enduulu. Era bwekityo bwekyaali. Ekyaalo kyonna kyaakubanga enduulu, abajaasi ne badduka nga baddayo jebavudde, yadde balina emundu.\nNaye okusengula abantu mumatumbi budde, jobeera nti babasengula bali mutulo?? Banaffe ekyaalo kyonna mukube ku nduulu, mulabe ekinaddirira. Mwe muli bangi. MWERWANEKO.\nDecember 10, 2008 at 2:30 am #20963\nSimanyi lwaki Gavumenti tesitukiramu kulwanyisa bantu abatunda amagumba g’ebyennyanja. Mazima kikwasa ensonyi okuba nti ffe abalina ennyanja ate ffe be muguza amagumba ebyennyanja ne mubiguza abantu b’ebweru.\nEkibi nti ebiseera ebisinga ebigumba ebyo biba byonoonese bye baguza abantu. Ababigula batuuse okulwala. waliwo ababisiikira abantu ne babibaguza.\nNsaba abavunaanyizibwa ku mutindo gw’ebyamaguzi abatunda ebigumba babawere abantu baleme kulwala lwa kulya bigumba byonoonese ng’embwa.\nPublished on: Tuesday, 9th December, 2008\nNze ndowooza nti abantu gubasinga, nga lwaaki okwaata ssente zo zokoze mu bulumi nosalawo okuzigulamu amagumba ? lwaaki temugabaziririra bwebanagaleeta negaduda nenkeera gatyo munalaba tebalekedaawo okugatunda , bo Abeeru bamanya ekyokkola bwebalinnyisizza amafuta abantu nebagaana okugagula banyinigo nebatoba nago era bamalirizza nga bagasaze, engoye mu maduuka batudde nazo kati nebwebabisala batya tekyaali babigula kuba luli buli omu yali yekwaasa mafuta kati babula okukusikambula olwakabi , kuba nebwebabisala nebatandika gula kimu ekirala kyabwereere tekirina kyekiyamba.\nNga Mukama alinga abagamba nti okugagaggawa okwamangu noleka nga munno abona bona si kirungi.\nNgojeeko nti nebweeru gyebaleeta ebyennyanja byebasosoledde ddala babiseera kuba babijja eyo ka kyotosanga bo bakola, okujjako ebintu byaabwe ebirungi mbu babitwaala mu Africa era byebaleeta mu Africa byeebyo ebiba byononese byebatakyasobola kweguza . Bwetuteyamba teri ajja kutuyamba.\nDecember 11, 2008 at 3:56 am #20983\n‘Uganda yeetaaga abaginunula’\nMUNNADDIINI Fr. Dr. Andrerw Kato agambye nti Uganda yeetaaga abantu abanaaginunula okugiggya mu buddu olw’abantu abeefunyiridde ku kutta bannaabwe, okubba ssente za gavumenti n’okuwakula entalo.\n“Tubeera baddu buli lwe tukola ebibi. Tulina ababba ssente za gavumenti, ez’eddagala ate ne tutya okugenda mu kaduukulu n’okuwaza emisango. Abamu tebasula na mu mayumba gaabwe olw’okutya okukwatibwa. Uganda eyagala abanaagiggya mu buddu buno,” Dr. Kato akulira ekitongole ekiramuzi mu Ssaza Ekkulu erya Kampala bwe yategeezezza mu mmisa mu Klezia y’Omutuukirivu Agnes e Makindye ku Ssande.\nPublished on: Wednesday, 10th December, 2008\nDecember 29, 2008 at 8:43 am #21359\nMay 25: Kingdom Treasurer, Mr Inea Ntaate, reveals that the central government owes Buganda Shs440 million in rent arrears from buildings currently occupied by various state institutions. He said the money had accumulated over the years because of government’s reluctance to fulfill its obligations.\nLwaaki tebasasula mabanja mbadde baabo bebalina sente banakoma mu kwewaana nga newebakolera tebasobola kusasulawo?\nDecember 30, 2008 at 8:44 am #21394\nBUGANDA ELISASULWA DDI NGA BEBANJA BAMAZE BONNA OKUDDUKA OKUDDAYO EWAABWE?\nDecember 30, 2008 at 8:56 am #21395\nMay 16: Former Premier of Buganda Kingdom and now chairman of the Uganda Land Commission, Mr Jehoash Mayanya Nkangi say he was not aware that the Kingdom owns a piece of land at Kampala’s upscale Mbuya suburb. He say he knew the Mbuya Barracks land as state owned land.\nMwami Mayanja Nkanji bwamala okwogera ebigambo bwebiti muyinza mutya okumwesiga mu kifo kyalimu nga waali bikwaata kuttaka lya Buganda naye nga ebbanga lino tamanyi nti ali mu Buganda ettaka lyonna mu Buganda liba telinafuuka lyamuntu mulala yenna atali Muganda lisooka kuba lya Buganda.\nBano bebawa amaaanyi abantu abawuluttanya ettaka lyaffe gwaate eyeyita omuganda ddala bwaaba akyaavaamu ebigambo bwebiti, nge nsi tetuuse kugwa ddalu liri lye nnyini ekkankada\nJanuary 9, 2009 at 5:21 am #21621\nAb’e Kawaala abakwatibwa mu bubbi baakugobwa ku kyalo\nSSENTEBE wa LC 1 e Kawaala Zooni 2 agambye nti baakugoba ku kyalo buli mubbi gwe bakwata n’atwalibwa ku poliisi kyokka ne bamulyako enguzi ne bamuyimbula.\nBino ssentebe, Wilberforce Sserwaniko yabyogeredde mu lukiiko lw’ekyalo olubeerawo buli Ssande esooka mu mwezi. “Simanyi lwaki Gavumenti esasula abapoliisi abeenyigira mu kulya enguzi. Kati bwe tukwata omubbi ne bamuyimbula tujja kumugoba ku kyalo,” Sserwaniko bwe yategeezezza.\nYayongeddeko nti, ‘eky’ennaku enguzi bagirya ku musibe oluvannyuma ng’omubbi akomawo okutigomya ekyalo’. Abatuuze n’abakakiiko bassizza kimu nti tebalina kuzibira babbi basazeewo buli gwe bayingiridde afuuwe ffirimbi abantu abalala bajje bamuyambe.\nKino kyandibadde kyakolebwa dda naye oluusi ekiremesa nga abali mubifo ebyobuyinza wonna mu Buganda nga si Baganda kale bwebakwaata owewaabwe Enkima esala etya ogwe kibira ? , songa Omuganda bwazuula ensobi agisongako nebwaaba muntu wuwe.\nJanuary 10, 2009 at 10:45 am #21672\nStudents, Teachers, Parents: Help End the Use of Child Soldiers\nToday, child soldiers are fighting in at least 17 countries around the world. Boys and girls alike are forced into combat, exploited for their labor, and subjected to unspeakable violence. A UN treaty prohibits the participation of children under the age of 18 in hostilities. But too often, it is not enforced.\nJoin the Red Hand Day Campaign to urge the United Nations to take stronger action to end the use of child soldiers.\nThe aim of the Red Hand Day campaign is to gather one million “red hands”—the symbol of the global campaign against the use of child soldiers—and present them to UN officials in New York on February 12, 2009, the anniversary of the day the treaty banning the use of child soldiers took effect.\nParticipating in the campaign is easy\n1) Use red paint to make a handprint on a sheet of paper, and add a personal message about your desire to end the use of child soldiers; organize others at your school or in your community to do the same;\n2) Upload photos or videos of your event to http://www.redhandday.org;\n3) Send your red hands by February 2009 to Human Rights Watch, 350 5th Ave, 34th Floor, New York, NY 10118\nJanuary 15, 2009 at 3:15 am #21761\nBannannyini akeedi ez’okumenya n’abazikoleramu bawanda muliro\nABASUUBUZI abakolera mu bizimbe KCC by’egenda okumenya oba okuggala olw’obuttagoberera mateeka gafuga nzimba ya mu kibuga bali mu kusattira. Bagamba nti singa KCC etuukiriza ekibonerezo kino bajja kuba bakomye.\nKino kiddiridde Town Clerk wa Kampala, Ruth Kijjambu okuvaayo n’alaga ebizimbe ebiwerako mu kibuga ebyavvoola amateeka nga bizimbibwa era n’alaga nti mu mateeka bibeera bya kumenyebwa oba okuggalwa. Ebisinga ku bino tebyassaako paakingi ya mmotoka. Bukedde be yayogeddeko n’abamu ku bo ne bategeeza bati:\nManisuuli Kibuuka; Okubeerawo kwaffe wano KCC ekutadde mu lusuubo naye tetulina ngeri yonna gye tukyetegekeddemu era singa ekikola egenda kuba erangiridde olutalo lw’okumenya amateeka mu kibuga anti nga tetulina gye tudda.\nGodfrey Kibirango: Singa ensobi za KCC n’obugayaavu bwayo ebussa kuffe, tumaze okwekunga tugikube mu mbuga era bwe kagitanda n’etuggala, ejja kulaba. Yalemererwa okutangira abazimba kati eyagala kutangira biwedde.\nJerome Kayita: Sirina kye njiiyizza era sisobola kuva mu kifo we nkolera olwa KCC okulya enguzi ate oluvannyuma ne batukyukira. Kijja kitya okuzimba ne batuuka okumala n’abasuubuzi ne tuyingira olwo KCc eryoke eveeyo. Baali ludda ng’ebizimbe bizimbibwa?\nAvemar Shopping Centre:\nFlavia Kyayi: Okukaaba kw’abasuubuzi tekujja kukoma. Tubadde ng’abatereeramu kati KCC ezze na biteeka byayo bw’ojja baali beebase ng’ebizimbe bizimbibwa.Ku mulundi guno twetegese okulaga KCC nti naffe tukooye okubonaabonera ensobi zaayo. Tetulina gye tulaga.\nGarawusi Kakeeto: Okuggyako okugamba nti abasuubuzi twetuge tuve mu nsi, kuno kwe kutulugunyizibwa okuyinza okuba nga kukyasinze singa KCC byeyogera ebiteeka mu nkola. Nsaba Meeya Sebaggala agendere ku bye yayogera nti abagagga abataateeka paakingi mu bizimbe baakusasula emisolo mingi.\nCatherine Nalweyiso: Abaana bange nze nnaabateekawa? Kino KCC ky’eyagala okutukola kituyinze obunene ng’abaana bagenda na kudda mu masomero! Nedda,KCC y’erina okukisasulira ensobi zaayo.\nHassan Lubega: Okuggyako nga KCC etugamba nti etuzimbiddewo akeedi ezaayo, tetuva wano. Mpozzi efune amagye gonna agali mu ggwanga ge ganaasobola okutusengula. Eky’okugenda, mu birowoozo byange tekibanganamu.\nKy’ekiseera KCC yeetegereze ebintu by’eba ekola kubanga y’egaba liyisinsi ate bw’eva awo n’eyagala okubonereza abantu abatalina musango. Awo etunoonyaako lutalo.\nPeter Kasozi ne Moses Mutabali:\nFfe twatidde nnyo naye weebuuze KCC enaamenya kibuga kyonna? Ye abaffe, ffe ng’abasuubuzi kitukwatirako wa okukolera mu bizimbe KCC n’abaabizimba mwe bakkaanyiza mu kyama? Ezo nsobi zaabwe bazimale bokka na bokka.\nAshraf Etuhaire ne Shanita Mbabazi bagamba nti bo wadde wansi ku kizimbe kyabwe tekuli paakingi, eyaabwe bagirina emmanju waakyo ku luguudo Buganda.\nKati Kati ku Ben Kiwanuka:\nSsaalongo Sserunjogi Ssemakula ow’edduuka lya Bakalungu home of Books, yagambye nti, okumenya ebizimbe ebyo kigenda kubafiiriza ssente ezitagambika olwa bakasitoma baabwe ababamanyidde mu kifo ekyo ng’okukyusa kitegeeza kukozesa ssente nyingi okubamanyisa.\n“Tetulina na musango kubanga KCC yennyini bannannyini bizimbe baazimba eraba ate nga yalambula, lwaki teyabagaana nga tebannaba kumala?’ Sserunjogi bwe yabuuzizza.\nMu basuubuzi abalala ku kizimbe kino abali mu kutya mulimu Erias Jjuuko asuubula engoye ne Gordon Nsiko mu dduuka lya Jim Videos abaagambye nti ekibuga kyetaaga kyawulwemu ebitundu bibiri. Ekitundu ekimu kibeere kya bagagga ennyo ku Kampala Road abalina okubeera ne paakingi n’abalala ab’ekyemmanga w’ekibuga nga ne bwe baba tebalina paakingi tekiba na mutawaana kubanga abasinga tebagyetaaga.\nKati kizibu okumenya ebizimbe ebyaggwa edda, kifiiriza bo abasuubuzi abagenda okudda mu kubundabunda wadde n’abagagga baba bafiirwa ensimbi.\nBoost house ku Ben Kiwanuka: Annet Bajja owa Bajja Garments yategeezezza nti n’okusengula obusenguzi emmaali yaabwe okugizza mu kizimbe ekirala kigitaataaganya n’eyonooneka n’awa KCC amagezi nti abasuubuzi bangi ku kizimbe kino tebalina mmotoka, ekizimbe ekyo ekyerekereze kubanga kyazimbisibwa ssente nnyingi.\nMichael Mawejje asuubulira mu dduuka nnamba B1, agamba nti wadde enkulaakulana nnungi naye nga tebannamenya nze njagala basooke bandage we ngenda okuteeka emmaali yange nga wakola bulungi nga wano wendi oba s’ekyo tebageza ne bakikwatako.\nGBK ku Luwum street:\nMilly Ssonko eyasangiddwa mu Real Garments, Milly Kisitu owa New Models ne Allan Akoragye owa Smart Garments baategeezezza nti bagumu ng’abasuubuzi bwe babeera kubanga okutya tekulina kye kubayamba mu by’obusuubuzi Allan n’agattako nti bwe kiba kituufu kijja kubatataaganya nnyo, okubafiiriza ssente n’ebirala ng’ebyo.\nYamaha Center nabo bali mu kattu era omusuubuzi Adam Mubiru mu dduuka nnamba 29 ne Israel Madiina mu nanmba 30 beebuuzizza nti, ‘Tusasulira tutya ensobi za KCC? Omugagga yazimba balaba, lwaki okutawaanya ffe abeekolera ssente ya mmere ya leero. Kati tuutuno tuli mu kubuna bufo, lwaki KCC tesirika n’emanya nti gwali musango gwayo.\nAbasuubulira mu Royal Complex ekya Godfery Kirumira omwabadde Kikomeko Bashir mu dduuka lya Alfa nnamba 2, baategeezezza nti kituufu waliwo ebizimbe ebiriko paakingi kyokka nga bannannyinibyo baazifuula maduuka.\n“Wano KCC eba ntuufu naye ng’abasuubuzi tetukifunamu kubanga ffe tufiirwa. Abali wansi mu paakingi ne bw’ebaggyayo bannannyini maduuka tebafiirwa nnyo kubanga wansi eyo wabaayo abasuubuzi batono.’\nAte Gerald Muwonge naye ali ku Royal Complex agamba nti okubakaka okusenguka bamenye ekizimbe kwe bakolera kyetaagisa Gavumenti kvaayo n’eddoboozi ery’omwanguka ebataase ku KCC efunze ekyonga okubasiraanya.\nJanuary 15, 2009 at 3:16 am #21762\nMWETEGEREZE OKUSINGA BANO BONNA BEBAGENDA OKUMENYERA EBIZIMBE MUJJA KULABA NTI MAJOLITY BAGANDA MPOZZI NGABAMU BAGETUUMA KATI KYENJAGALA OKUMANYA KCC YALI LUDDAWA NGEBIZIMBE BINO BIZIMBIBWA BANYINI KUBIZIMBA BABAWAAYO EKIGULIRA MAGALA EDDIBA , KCC NETUNULA ENDALI NGA TEBALABA NTI BAZIMBA MUBUKYAAMU GWAATE EKITALI KIZIMBE KIMU .\nKATI BINO BYONNA NGA BABIMENYE NGABANTU BONNA ABABADDE BAKOLA BABALEMESEZZA EMIRIMU NGOOLWO BAMUGYENYI ,SIMANYI BABASAIJJABARABA NGA BO BAJJA NGA BAZIMBAWO NGA BATANDIKA KUGUZA BABADDE BANNYINI MIRIMU BIZIMBE.\nKUBA MU KASEERA KANO NGA ECONOMY MBI WORLDWIDE SILOWOOZA NTI ERIYO ALINA SSENTE OKUDDAMU OKUZIMBA NAFISSA NE ZINAKOLA BUSINESS MPOZZI BA MBABAAZI ABATOLA MU ZA NSSF\nABAGANDA MUKIMANYE NTI BUNO BWONNA BUKODYO BWAKUBALEKA NGA MWEYAGUZA LUGGYO\nOMANYI M7 AFUNAYO AKANTU KAMU BWEKATI NEYEKWAASA NALYOOKA ABAYONONENERA BULI KIMU LWAAKI TEBASOKERA KU ZA NAKAANA EYAZIMBA MUNTOBAZZI MU MWAALA OGUTWAALA AMAZZI YE ABAFFE LWAAKI GAVUMENTI TEJAAKO MBABAAZI SENTE ZE YAJJA MU NSSF BAMALE OKUZIMBIRA BANYINI BIFO WEBANA TUNDIRA\nBINO BYONNA BIKULAGA ABANTU ABETTIMA KATI OLWO ABANTU MU KACHO KANO BAJJE WA SSENTE\nJanuary 15, 2009 at 7:39 am #21763\nBuli kiyononebwa kati tekijja kuddawo okujjako nga banaffe abasalawo okukuba emikono mu cookie jar nebajjamu kasente konna akandibadde ake gwanga lyonna ne bakezza bokka nga bebazimbye\nEkyebuzibwa kiri nti aba mawanga amalala bonna balaba nti balina right okujja nebafuna ettaka ebibanja nokuzimba mu Buganda ekitegeeza singa ebintu bikyuuka nabo bali ready to share their land na Baganda oba bo balowooza nti ekyaabwe kyaabwe bokka naye nga bo bayinza okujja nebakola kyonna nebatwaala nebazimba wonna webaagala mu Buganda nga tewali abakuba ku mukono.\nTwagala okulowooza nti ffenna bwetunatuula okuteseza buli omu gyaava kino kyekinasooka mu diiro . Buli omu waddembe okussa nokugoberera obulombolombo bwe ggwanga lye namateeka agafuga ewaabwe okugagoberera awatali mugwiira ku muyingirira nakumubulira kya kkola.\nFebruary 4, 2009 at 6:12 pm #22032\nNaye lwaki Abaganda bakyazize entegeka za Gavumenti ezimu?\nTuesday, 03 February 2009 16:26\n[Katikkiro Walusimbi ng’alambula pulojekiti y’okulunda ebyennyanja eya Harambe.] BANNANGE muleke mbakulise omwaka gwe tuyiseemu ogwa 2008, gubaddemu ebintu bingi ebirungi n’ebibi.\nMu 2008 mpadde ebirowoozo byange ku nsonga ezitali zimu mu ggwanga naddala ku ezo ezikwata ku Buganda nga mpita mu lupapula lwaffe luno oluganzi olukoze omulimu omunene okuwa Bannayuganda amawulire ku nsonga ezitali zimu.\nMu mwaka guno, nvuddeyo okuwaanyisiganya ebirowoozo nga ntunuulira ennaku 365 kasookanga Ow’ek. Katikkiro Ying. JB Walusimbi alondebwa. Amawulire g’okulondebwa kwa Ying. Walusimbi ku Bwakatikkiro gaafuluma nga December 31 2007 ku lunaku lw’Enkuuka.\nOlunaku olwo nnafuna omukisa okutuula ne Ying. Walusimbi ku mukolo gw’Omuzira mu Bazira ogwali mu Lubiri. Twatuula naye okumalira ddala essaawa nga mukaaga nga tunyumirwa Omuzira mu bazira, naye nga simanyi nti ku ssaawa 1:00 ey’ekiro ajja kulangirirwa nga Katikkiro wa Buganda omuggya ng’adda mu bigere bya Emmanuel Ssendaula era ng’akomekkereza omulembe gw’owek. Daniel Muliika ogwali omuzibu ennyo era ogwatabulatabula enkola ey’omukwano eyaliwo wakati wa Mmengo ne gavumenti eya wakati.\nAbaganda bonna n’abo abatali abali mu Buganda baasanyukira nnyo Ssaabasajja Kabaka okukola enkyukakyuka eyawa abantu essuubi nti 2008 gujja kuba mwaka gwa kutegeeragana wakati wa Mmengo ne Kampala.\nEkyo ky’ekyali ekisuubizo kya buli omu mu Buganda, buli muntu kye yayagala okutuukiriza, tumalewo okulwanagana kw’ebigambo ebyogerebwa.\nOwek. Katikkiro Ying. Walusimbi yatandika emirimu gye n’ategeeza Obuganda nti azze kukolerera mirembe wakati wa Buganda ne gavumenti eya wakati.\nWeewaawo mu mwaka gwa 2008 mubaddemu ebizibu bingi, naye okukwatibwa kwa baminisita b’e Mmengo ate kyayongera okunyigiriza n’okuteekawo olukonko lw’obutategeeragana wakati wa Mmengo ne gavumenti eya wakati.\nKyokka kyamukisa munene nti Katikkiro omuggya Walusimbi yakwata ensonga eyo n’obwegendereza era ne tugiyitako. Katikkiro asaana okwebazibwa. Mu nkola ye, alaze nti tayagala kweyambisa nnyombo ezireetawo okugugulana, okunyoolagana n’okwang’anga ensonga n’amaanyi wabula okuyita mu kuteesa n’okwagala nga buli omu awa munne ekitiibwa.\nEnkola ya Katikkiro Walusimbi ereeseewo essuula empya mu 2008 nti mu kuteesa byonna bisoboka. Ku mulemgbe gwa Katikkiro Ssemw-ogerere, enkolagana wakati wa Mmengo ne Gavumenti yali nnungi ddala, era buli omu ng’akwatagana bulungi ne munne. Era omwo twafunamu bingi.\nEbirungi ebyafunibwa mu ‘regional tier’, newankubadde abamu ku bakulembeze b’e Mmengo naddala bannabyabufuzi baawaliriza Mmengo okubigaana naye ebisinga byali bimaze okuteesebwako e Masaka mu 1991/92 ne bikkiriziganyizibwako.\nOmwo mwe mwali ne musupaali y’e Mengo. Mwalimu n’ebintu ebiteekwa okulongoosebwamu. Ku mulembe gwa Katikkiro Muliika byonna byayonooneka!\nKatikkiro Walusimbi tuyinza okugamba nti agoberedde enkola ya Katikkiro Ssemwogerere, Abaganda gye balowooza nti y’ejja okututwala mu maaso n’okufuna ebyo bye tusaba.\nEnkolagana wakati wa Katikkiro ne Pulezidenti Museveni erabika ng’egenda erongooka era nze nga omuwi w’amagezi eri Pulezidenti ku nsonga za Buganda, abakulu bombi mbeebaza olw’engeri gye bakuttemu ensonga za Buganda.\nKatikkiro Walusimbi atadde nnyo essira ku by’enkulaakulana, era nga amanyi nti Buganda teyinza kugenda mu maaso nga tekwataganye ne gavumenti eya wakati. Era enkola y’omumuli esanyusizza nnyo Pulezidenti ne gavumenti ye.\nWabula Katikkiro alina obuzibu bwa maanyi, kuba waliwo abo abalowooza nti Buganda esigale nga bweri okutuusa Museveni lw’anaagenda era abo balowooleza ddala nti mu 2012, Museveni agenda olwo Buganda eryoke etandike ku nkulaakulana .\nEkyo kizibu okukkiriza kubanga ebintu birabika nti ate kati NRM ne Pulezidenti yennyini yeeyongedde okufuna obuwagizi. Mutunuulire ebivudde mu kulonda kw’e Kyaddondo North, Bujumba n’e Sembabule. N’olwekyo abo abalowooza batyo balina okuddamu okutunuulira ensonga eyo mu butuufu bwayo.\nObuzibu obulala Katikkiro bw’alina be Baganda okwesamba ebintu ebireeteddwa Gavumenti mu BUganda nga NAADS, okulima emmwaanyi, omuceere gwa Bukenya, okulima ensuku.\nTebataddeeyo mulamwa ku nsonga za Bonna Bagaggawale ate ng’ebitundu ebirala ebya Uganda byo byenyigidde nnyo mu mirimu egyo egyogeddwaako waggulu. Abaganda bateekwa okukyusa endowooza zaabwe bakkirize nti bateekwa okwenyigira mu nkulaakulana zonna mu Buganda.\nEky’okukyusa emitima gy’abantu kya bonna , Katikkiro, Ssaabasajja Kabaka, Nnaabagereka, abamasaza, baminisita b’e Mmengo ne gavumenti eya wakati.\nBuli mukulembeze kimukakatako okwenyigira mu nsonga y’okukyusa Abaganda okukkiriza okugendera awamu n’ebitundu ebirala ebya Uganda.\nPulezidenti Museveni andabikira yeewaddeyo okukolagana ne Katikkiro Walusimbi okukulaakulanya Buganda kubanga ekyo ky’ekigendererwa kye ng’omukulembeze.\nNsaba tuyambe Katikkiro atuukirize ebigendererwa bye eby’okumalawo obwavu mu Baganda.\nRobert Ssebunnya muwabuzi wa pulezidenti Museveni ku nsonga za Buganda.\nFebruary 4, 2009 at 6:44 pm #22034\nOwekitiibwa Katikkiro nze kambeere omu ku batangaaza ensonga eno ate naddala nti lwakuba tuli munju yaboobwe wano ku AbabaKa Omuganda weyegazanyiza nayogera kyonna ekimuli ku mutima .\nKulwaange ngamba nti nga tonnaba kwebuuza lwaaki Abaganda bazize buli kya gavumenti kyebaletera wandisoose kwetegereza nkolagana nga bweeri okuviira ddala ku ntandikwa yokufuga kwa NRM ngo gitunulira ngo Muganda yenna eyakeera nalwaana nayiwa omusaayi nafiirwa abantu be kyokka nasulibwa ebbali\nMpozzi wano omukulembeze aba mutuufu bwagamba nti yayigga ensolo ye ngensolo eyo ogitutte nti be Baganda abafiira obwemage nga nekyebafirira tebakifunye .\nAbaganda bayinza okuba nga baasirika mu kusooka olwobuntu bulamu bwebalina mubulombolombo bwaabwe nga balowooza nti mpozzi M7anakwatibwa akafa nsonyi nakyuusa engeri ze neneyisaaye eyo kulembeza abantu be okukasukira Abaganda obusamambiro nga londamu abo abolubatu abanamukutira akadingidi , banayolesa nokusirisa Abaganda nti mulabye nabammwe mwebali mubufuzi nga bantu bano ngeza nga Bukenya, Ssekandi, Namayanja, nabalala bangi aberowooza nti bayamba Obuganda, naye nga bwo bubalaba nga balya munsi yaabwe olukwe olwokulaba nga bantu bebayita abaabwe Abaganda babonyabonyezebwa nokuttibwa nokusibwa nga nga tebavudeemu wadde omwaasi .\nKati mw Bukenya bwalinda emyaaka gino gyonna gyamaze mu gavumenti nga ye alya yegaggawaza nalyooka avaayo as if not enough nagenda mbu asabe ekitundu siwalala wonna mu Buganda naye mu kifo ekyo buwangwa mbu nno atandike okuyigiriza Abaganda okulima omukyeere ekyo ffe Abaganda tukiraba nga tuvoola.\nSinga yali alina omutima ogulumirwa abantu be in case nga teyamanya mukama we bweyalinnya Baganda ku mitwe okutuuka kubukulu yandibadde yavaayo dda nga ba kawamba awo nebweyandizze nomulimu gwonna ogwokulakulanya Abaganda bandi mwebazizza naye sikati nga ajja okubakubira ebibejjagalo ava okugabulwa mukama we nga bantu be beerya nkuta munsi yaabwe , tebalina mirimu bakunkumuka endadde tebalina kalagala ate newebandinoze omululuuza babasenzeewo .\nKuba bagamba nti munno mukabi yemunno ddala.\nKati ssebo Katikkiro omuntu ali mu mbeera bweeti ate nga m7 yennyini yagimutusizaako anakkirizaaki era asobola atya okuddamu okumwesiga nga mukozesezza emirundi mingi namukasuka namulimisa ebintu ye M7nebanne nebagenda nebabyetundira nategeeza abalimi nti tebakyabigula teri katale ate tetugeza netubalaba nga mugenda mwe okubyetundira.\nAwo bwosigala nga okyawolereza M7 abakoze ebikolobero ebyo kyebava bajulira eyali katikkiro Muliika era nasigala nga buli omu akyamuyayanira kuba ye, gwe balaba nga yabamanyidde ku nnaku era ebintu abyogera nga bwabiraba nti ssekawuka kaali kakulumye bwokalaba nga tonawewenyuka misinde sooka okakube enyinja kumutwe.\nFebruary 4, 2009 at 7:12 pm #22035\nKati bino bibwo mwami Sebunnya\nEkintu kimu ekikyannemye okutegeera lyeddagala lyemubuuka nga muyingira office ya president mwe abeyita abawabuzi abawereza, nabayambi bo mwofiisi ya President\nMugenda nemwogera ebintu wewaawo mukolerera mbuto zammwe naye singa oluusi mufunako kukafa nsonyi , okujjako nga bamawanga amalala batumibwa nga basinziira mu mawulire gaabwe netuba nti tetubawulira nga bogera ebintu ebibalaga nti ddala olwaleero nkola zakyamisana byenjogera sibyamuntu amaze kutuula wansi nalowooza .\nKuba ddala singa mwalaba ku Buganda nga tenayononebwa ukamaawo nebanne mwanditegedde nti Omuganda okukwagala nokuwulira no kukkiririzaamu teyetaaga kumala kumugula nabutole bwa ddimi lyangombe, mwetaaga naddala mwe beyita Abaganda mugende mubuuze kubajjaja mwe bwebaba nga Baganda bababulire , nti Omuganda teyetaaga kumufuga nga nsolo okusobola okumukozesa bi bonna bagaggawale.\nKyokka mbu ate asooke akuwe busente bwasigazaawo mbu ate obubwo obutobeke mu bubwe, mbu asimbeyo akabanja akatono kalinawo mbu ate okanone mbu lwakuba ononye busente bwo obwabulira mu bubwe . ebyo ebigeri ebyekibbibbi ba kamaabo ba salimu byebagenda balenga ffe twabategeeza nti mu West yokka gyebisobola okukola .\nKati katukwaate ku bonna basome mu kamaawo nebanne nga bakatonnya mu Buganda twalina amasomero nga ne Makere re afulumya abayivu baangi, basooka nebagookya ki nnalimu bwebamala nge bikozesebwa byonna babimazeemu buli kimu kyononese tebalina kyebalongoosa nebasitula bo abaana abaabwe nebabatwaala okusomera kussente zomuwi womusolo wabweeru nebatwalirako nabakozi.\nNga jobeera abaana abasangibwa munsi yaabwe Buganda zo zaali ntula , kwekujja bo nebazimba amasomero agaabwe ga bajja simanyi bakola ki nebagenda eyo okulembeka nebusente obutono banansi bwebasigazza amasomero gonna gebasangawo negasigalira mannya , nebatakoma awo nebatwaala enkula kulana mu maaso nga baana basomera wansi wa miti nga nababasomesa bamala emyeezi nga tebasasuddwa kyokka bo abafuga bali busy buli kasente akayingira bakezibikira.\nNjagala okubuuza gwe Sebunnya wakamala emyeezi emeka nga tebakusasula ngokola ogwobulebeesi manya ogwokuutira mukamaawo akadingidi , obeera mu Buganda embeera eriwo ogiraba? wali oziise kumuntu nga talina wajja kalagala? oba nga abewuwo balina kusula kuluzzi kuba line ekoma eno neeri tebalina sente zigula mazzi gakitaka manya gakiragala .\nAtleast abamawanga amalala basirika kuba kati tewakyaali wokolokota bwaabwa muwogo yenna ajjudde obulala kisingako nomusuula notolimba bantu nti yasinga okuwooma .\nLya ssente zo mu kasirise togezaako kunyiga bbwa litujja leka lyaabike mu kiseera kyaalyo.


Bukedde Online - Famire eziyiridde mu nnyumba nga bafumba emmere ya Iddi: Babiri bafudde\nEngeri enfa y'owa People Power gye yatabudde ffamire\nDdereeva okuva e Mutukula asangiddwa Mukon...\nAbasiraamu mu kibuga ky’e Mukono baaguddemu encukwe ku Iddi munnaabwe eyabadde akedde ku maliiri okufumba emmere ye n’abaana bataano bwe baaziyiridde mu nnyumba okukkakkana ng’abaana babiri bafudde.\nNalumansi omu ku baana ng'ali mu ddwaliro gye baaweereddwa obujjanjabi.\nAmyuka omwogezi wa poliisi mu ttundutundu lya Kampala n'emiriraano, Luke Owoyesigyire yagambye nti ekikangabwa kino kyagudde ku kyalo Wantoni mu divizoni ya Mukono Central mu maka ga Emma Azizi.\nOwoyesigyire yagambye nti Halima Nakato (27) ye yakedde ku ssaawa nga 10:00 ku maliiri okufumba emmere ya Iddi kyokka bwe yeggalidde mu nnyumba ng'afumbira ku ssigiri n'aziyira n'abaana 5 bwe baabadde mu nnyumba.\nYategeezezza nti Nakato n'abaana abataano baddusiddwa mu ddwaliro lya Mukono General Hospital nga biwala ttaka kyokka we baatuukiddeyo ng'abaana okuli Latif Malagala (4) ne Rahman Mutagaya (2) nga bafudde.\nNakato, maama w'abaana mu ddwaliro ng'amaze okudda engulu, ow'okubiri ku kkono ye Mulerwa nga naye afuna obujjanjabi.\nBbo abaana abalala okuli; Percy Mulerwa (11), Catherine Nalumansi (12) ne Margaret Ndibasa (6) baaweereddwa obujjanjabi nga baagenze badda mpola engulu.\nOkusinziira ku kunoonyereza kwa poliisi, Owoyesigyire yagambye nti ekikangabwa kino kyavudde ku kiziyiro ekyazzeewo olw'okufumbira mu nnyumba ku ssigiri omukka ogw'obulamu ne guggwamu ekyavuddemu kwe kuziyira.\nAzizi nga ye bba wa Nakato eyasuze mu maka amalala yategeezezza nti baabadde baakusisinkana naye mu katale gye batundira enkoko ku makya ennyo kyokka bwe yatuseeyo n'amulinda nga tamulaba ku ssaawa ng'emu olwo kwe kugenda ewaka alabe kiki ekyabadde kibaddewo.\nAbadduukirize nga basabira ku Nakato maama w'abaana abaafudde nga yaakadda engulu mu ddwaliro.\n"Bwe natuuse ne mpita nga teri kanyego naye nga mpulirayo okuyaziirana munda mu nnyumba kwe kugenda ku ddirisa gye nasanze nga siriggale bwe nagguddewo nga munda mwonna mujjudde omukka.\nNayise balirwana ne tumenya oluggi okutuuka ku baabadde munda nga bbo abalimu tebakyamanyi biri kunsi kwe kusala amagezi okubaddusa mu ddwaliro.\nSsentebe w'ekyalo, Ssalongo Moses Nyombi yagambye nti baayise poliisi oluvannyuma lw'okuyoolayoola abantu bano ne babatwala mu ddwaliro.\nMulerwa omu ku baana ng'ali ddwaliro.\nNyombi yalabudde abantu naddala abapangisa okwewala okufumbira mu nnyumba n'agamba nti abantu bangi abazze bafa mu ngeri eno ey'okuziyirira mu nnyumba nga kiva mu kufumbira ku ssigiri.\nNakato oluvannyuma lw'okudda engulu, yagambye nti yabadde waakufumbira wabweru kyokka yabadde anaatera okuggulawo n'awulira omusajja ng'atambula olwo kwe kutya ng'agamba nti bandiba abatemu.\n"Nayagadde nkeere nfumbe olwo ndyoke ngende okutunda enkoko ezaabadde zisigaddewo ku makya ennyo naye ne kitasobola," Nakato bwe yannyonnyodde.\nNakato, maama w'abaana mu ddwaliro ng'amaze okudda engulu. (Ebif. Henry Nsubuga)\nOmusawo eyaguzizza omukazi omulambo akwatiddwa\nOmusawo akwatiddwa ku kutta Dokita


“Yakuwa Yali Tanneerabidde” | Bayibuli Ekyusa Obulamu bw’Abantu\nOMUTWE OGULI KUNGULU Okufa\nOMUTWE OGULI KUNGULU Abantu Bakoze Kyonna Ekisoboka Okukomya Okufa\nOMUTWE OGULI KUNGULU Omuntu bw’Afa Ebibye Biba Tebikomye!\nOKUKUBAGANYA EBIROWOOZO Lwaki Katonda Aleseewo Okubonaabona?\nBAYIBULI EKYUSA OBULAMU BW'ABANTU “Yakuwa Yali Tanneerabidde”\nAbantu Abaafa Bajja Kuzuukira\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Greenlandic Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Latvian Lingala Lithuanian Luganda Luo Luswayiri Luwalabu Macedonian Malagasy Malay Maltese Maya Nepali Norwegian Nyaneka Nzema Otetela Papiamento (Aruba) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Vietnamese Xhosa Yoruba Zulu\nOmunaala gw'Omukuumi | Janwali 2014\n“Yakuwa Yali Tanneerabidde”\nByayogerwa Susana Plasín Udías\nEBYAFAAYO: NNASOMESANGA KATEKIISIMU\nNnazaalibwa mu kibuga Bilbao, mu bukiikakkono bwa Spain. Twazaalibwa abaana bana, era nze ow’okubiri. Ffenna awaka twali Bakatuliki abakuukuutivu, era nnagendanga mu Mmisa obutayosa. Ku myaka 23 egy’obukulu, nnafuuka omusomesa. Obusomesa nnali mbwagala nnyo era nnabumalamu emyaka 40 miramba. Nnasomesanga amasomo mangi, naye okusingira ddala nnanyumirwanga nnyo okusomesa eddiini y’Ekikatuliki, era akawungeezi nnasomesanga abaana abawala katekiisimu.\nNga nnaakamala emyaka 12 mu bufumbo, baze yafa, era yandekera abaana abawala bana. Nnali wa myaka 33 gyokka! Wadde nga nnasabanga obutayosa mu ddiini yange ey’Ekikatuliki, waaliwo ebibuuzo ebyali bimbobbya omutwe. Nneebuuzanga nti: ‘Bwe kiba nti Kristo yatununula, lwaki abantu bakyafa? Lwaki tusaba Obwakabaka bwa Katonda bujje bwe kiba nti abantu bonna bajja kugenda mu ggulu?’ N’ekisinga byonna: ‘Bwe kiba nti omuntu bw’afa agenda mu ggulu, mu puligaatooli, oba mu ggeyeena, lwaki Katonda alisala omusango ku lunaku olw’enkomerero?’\nNnabuuzaako abasasserodooti abatali bamu ebibuuzo ebyo. Omu ku bo yanziramu nti: “Simanyi. Genda obuuze bisopu. Lwaki obuuza ebibuuzo ng’ebyo? Okkiririza mu Katonda, si bwe kiri? Ebyo tobifaako!” Naye nneeyongera okunoonya eby’okuddamu mu bibuuzo bye nnali nneebuuza. Nga wayiseewo ekiseera, nnagenda ne mpulirizaako Abakatuliki abasomesa abayitibwa Jesuits, nnawulirizaako Abalokole, n’abo abayitibwa Gnostics abagamba nti balina okumanya okw’enjawulo, naye era saafuna byakuddamu bimatiza.\nBwe nnali ntemera mu myaka 60, omu ku baana be nnali nsomesa ow’emyaka omusanvu yansaba ŋŋendeko mu lumu ku nkuŋŋaana z’Abajulirwa ba Yakuwa. Bye nnalaba ne bye baali bayigiriza byansanyusa nnyo. Naye olw’okuba nnalina eby’okukola bingi mu kiseera ekyo, saasobola kweyongera kukuŋŋaana nabo. Nga wayiseewo emyaka ebiri, Abajulirwa ba Yakuwa babiri, Juan ne mukyala we Maite, bwe baali babuulira baatuuka ewange. Baatandika okunkyaliranga era okumala ebbanga lya myezi essatu nnababuuzanga ebibuuzo era nga babiddamu, n’ekyavaamu baatandika okunjigiriza Bayibuli.\nEbyo Abajulirwa ba Yakuwa bye banjigirizanga nnabinoonyerezangako bulungi, era nnakozesanga enkyusa za Bayibuli ssatu okukakasa obanga bituufu. Mu kaseera katono, nnazuula amazima. Nneewuunya nnyo okulaba nga bye nnali nzikiririzaamu bya njawulo nnyo ku ebyo bye nnali njiga mu Bayibuli. Kyanzibuwalira nnyo okukyusa enzikiriza enkyamu ze nnalina kubanga zaali zaasimba amakanda.\nNnali nnaddamu okufumbirwa, naye omwami wange yalwala nnyo naye n’afa. Mu kiseera ekyo kyennyini we nnawummulira ku mulimu era ne nva mu kibuga Bilbao okumala ekiseera kitono. Juan ne Maite nabo baava mu kibuga ekyo. Eky’ennaku, nnalekera awo okuyiga Bayibuli. Wadde kyali kityo, nnali nkimanyi bulungi nti bye nnali njize bituufu. Nnali siyinza kubyerabira.\nNga wayiseewo emyaka nga 20, nga ndi wa myaka 82, Juan ne Maite baakomawo mu kibuga Bilbao, era bankyalirako. Nnabasanyukira nnyo! Nnakiraba nti Yakuwa yali tanneerabidde, era ne nziramu okuyiga Bayibuli. Juan ne Maite baali bagumiikiriza nnyo, kubanga nnababuuzanga ebibuuzo bye bimu enfunda n’enfunda. Kyali kinneetaagisa okuwulira enfunda n’enfunda ebyo Bayibuli by’eyigiriza okusobola okuleka enzikiriza ze nnalina ezaali enkyamu. Ate era nnali njagala amazima agali mu Bayibuli ngategeere bulungi, nsobole okugabuulirako mikwano gyange n’ab’eŋŋanda zange.\nNnabatizibwa nga ndi wa myaka 87 ku lukuŋŋaana olunene olw’Abajulirwa ba Yakuwa, era olunaku olwo sirirwerabira. Ow’oluganda eyali aweereza ng’omukadde yakozesa Bayibuli okutunnyonnyola ebyandituyambye nnaddala ffe abaali bagenda okubatizibwa okunyweza okukkiriza kwaffe. Okwogera kwe kwankwatako nnyo n’amaziga ne gampitamu. Yakuwa yali ng’ayogera nange butereevu. Bwe nnamala okubatizibwa, Abajulirwa ba Yakuwa bangi bajja ne banjozaayoza, wadde ng’abasinga obungi ku bo baali tebammanyi!\nNnali nkimanyi nti Yesu Kristo lye “kkubo.” (Yokaana 14:6) Naye bwe nnayiga Bayibuli nnategeera bulungi Yakuwa, oyo gwe tusaba nga tuyitira mu Yesu. Kati nsobola okusaba Katonda nga mmutwala nga Kitange era Mukwano gwange. Bwe nnasoma akatabo Funa Enkolagana Ennungi ne Yakuwa * okukkiriza kwange kweyongera okunywera. Nnasooka kukasoma mu kiro kimu kyokka! Kyansanyusa nnyo okukimanya nti Yakuwa musaasizi nnyo.\nBwe ndowooza ku kiseera kye nnamala nga nnoonya amazima, ndaba nga Yesu kye yayogera kituufu. Yagamba nti: “Musabenga, muliweebwa; munoonyenga, mulizuula; mukonkonenga, muliggulirwawo.” (Matayo 7:7) Kinsanyusa nnyo okubuulirako abalala bye nnayiga.\nWadde nga kati ndi mu myaka 90 egy’obukulu, waliwo bingi ebikwata ku Yakuwa bye nkyayiga. Buli lwe ŋŋenda okusinza ku Kizimbe ky’Obwakabaka eky’Abajulirwa ba Yakuwa nfuna essanyu lingi, kubanga njiga ebintu bingi ebirungi era baganda bange ne bannyinaze banzizaamu nnyo amaanyi. Nneesunga lwe nnaddamu okuba omusomesa mu lusuku Katonda lwe yasuubiza olujja okuba wano ku nsi. (Okubikkulirwa 21:3, 4) N’okusingira ddala nneesunga okulaba abantu bange abaafa nga bazuukidde era n’okubayigiriza ebikwata ku Katonda. (Ebikolwa 24:15) Ate era nneesunga okubabuulira ebirungi Katonda by’ankoledde mu myaka gyange egy’obukadde!\n^ lup. 15 Kaakubibwa Abajulirwa ba Yakuwa.\nNnali nkimanyi bulungi nti bye nnali njize bituufu\nJanwali 2014 | Omuntu bw’Afa Ebibye Biba Bikomye?\nOMUNAALA GW'OMUKUUMI Janwali 2014 | Omuntu bw’Afa Ebibye Biba Bikomye?


Bukedde Online - Omulamuzi asindise omuwandiisi w'ebyapa mu kkomera lwa kubalaatira mu kakiiko\nAb'e Nansana beeraliikirivu ku kittabantu ekizzeemu\nOmulamuzi asindise omuwandiisi w'ebyapa mu kkomera lwa kubalaatira mu kakiiko\nSsente zabakadde engeri gyeziyambyemu abakadde\nMuzeeyi alumirizza omugagga Ntaganda mu ka...\nBy Benjamin Ssebaggala Alice Namutebi\nYayanukudde abalaata ng’agamba nti ye bwe yeetegereza empapula ze baamuwa teyazirabamu buzimu.\nRoyera olwasoose mu kakiiko.\nBya BENJAMIN SSEBAGGALA ne ALICE NAMUTEBI\nOMULAMUZI Catherine Bamugemereire akulira akakiiko akabuuliriza ku mivuyo egyetobese mu ttaka akambuwadde n’alagira poliisi okukwata eggalire omuwandiisi w’ebyapa, Atalo Royera lwakugaba byapa mu lutobazzi n’okwanukula ebibuuzo ng’alengezza akakiiko.\nYasoose kumubuuza oba yasoma amateeka okusinziira ku ngeri gye yabadde ayanukula, yazzeemu n’amubuuza lwaki yagaba ekyapa ku bulooka 170 poloti 667 Kyaddondo ng’ate ebiwandiiko byali bimaze okulaga nti ettaka kw’agaba ekyapa lya lutobazzi.\nRoyera ng’atwalibwa mu kadduukulu.\nOmulamuzi yayongedde okumubuuza nti ettaka lino lyasabibwa abantu ab’enjawulo okwali Moses Mubiru Balwana ne Brian Kasule eyafa nga bali mu kugoba ku byapa.\nLwaki Kasule bwe yafa ate ebyapa ebyali mu mannyage baabikysa okubissa mu mannya g’abantu abalala!\nAtalo yayanukudde nti ye yagabako ekyapa kimu ebisigadde byagabibwa balala nga poloti 684 ku bulooka 170 kyagabibwa Emmanuel Bamwite nga kati akolera mu ofiisi y’ebyapa e Wakiso.\nOmulamuzi yalabudde Atalo nti kubanga yakimanya nti by’akola birimu emivuyo kyokka n’agenda mu maaso n’okugaba ebyapa. Yeetonze ku ngeri gye yabadde ayanukulamu akakiiko omulamuzi bwe yayongedde okumubuuza ebibuuzo n’abalaata kwe kulagira bamuggalire ku poliisi e Wandegeya.\nAtalo yeeyanjudde ng’omuwandiisi w’ebyapa mu minisitule y’ebyettaka.\nEttaka eryamuzaalidde akabasa lya lutobazi olusangibwa e Kijabijo ku ludda lw’e Gayaza nga baaligabako ebyapa ebiwera mu mankwetu ng’abantu babulijjo beekobaana n’abakungu b’ebyettaka e Wakiso ne Kampala.\nBannayuganda abasuubulira e Juba balojja bwe bafiiriddwa\nAb'ekkanisa ya Shincheonji baweddeyo omusaayi okutaasa Bannnaabwe ekirwadde kya Corona\nTown Clerk eyatuuza olukiiko okuwa Movit ettaka atuuyanidde mu kakiiko\nEmmundu etokokota e Malakal ey'e South Sudan\nBebe Cool alabudde Nubian L...\nBebe Cool alabudde omuyimbi Nubian Lee ne Pulodyusa Dan Magic n'abasaba okukomya okwenyigira mu bikolwa ebisoomooza...


MPAGIDDE NE NOONYEZA NRM AKALULU NAYE TERINA KYENYAMBYE BANATERA KUNTEMAKO KUGULU\nMPAGIDDE NE NOONYEZA NRM AKALULU NAYE TERINA KYENYAMBYE BANATERA KUNTEMAKO KUGULU – Radio Simba – Ennene\nYou are at:Home » Latest News » MPAGIDDE NE NOONYEZA NRM AKALULU NAYE TERINA KYENYAMBYE BANATERA KUNTEMAKO KUGULU\nBy Mubiru Ali\t October 28, 2021 No Comments\nBannakibiina kya National Resistance Movement – NRM e Kayunga basobeddwa eka ne mu kibira oluvannyuma lwa Ssaabakunzi w’ekibiina kino owa Disitulikiti y’e Kayunga okulangirira nga bwalekulidde ng’ebula ebbanga ttono nnyo akalulu ka Ssentebe wa LC5 okuddibwamu.\nBwebabadde mu lukiiko lwabakulembeze ba NRM e Kayunga olwatudde ku kitebe e Ntenjeru, Kizza Mutwalibu yewuunyisizza banne bweyavuddeyo nabategeeza nga bwalekulidde ekifo kye olwabakulembeze obutabeera berufu.\nEkyanyiizizza Kizza kwekulemesebwa omu ku bakulembeze ba NRM okwogera lwaki ekibiina kyandiddamu okuwangulwa ku kifo kya Ssentebe, nti era ensimbi z’ekibiina bwezijja e Kayunga bakulembeze banne bamusuula ettale.\nOno yawuliddwako nga ategeeza nga bwataganyuddwa mukuwagira NRM oba Pulezidenti Museveni bwatyo nategeeza nti kayegatte ku kibiina ekirala ekinamulabamu omulwamwa. RDC wa Disitulikiti y’e Kayunga Ssempala Kigozi yagezezzaako okumuwooyawooya nga buteerere.\nKizza agamba nti yafuna akabenje nganoonyeza Pulezidenti Museveni akalulu namenyeka okugulu nga kati banatera nakutemako naye tafunanga buyambi kuva eri Pulezidenti yadde ekibiina kye nga kati atambulira ku miggo.\nOno yagenze ewuwe nakimayo ebyambalo bya NRM byonna byalina nabitwala nabisuula awabadde olukiiko nalinnya booda booda nagenda.\nKizza yegasse ku Joseph Ouma, eyali NRM Secretary General wa Disitulikiti y’e Kayunga eyegatta ku National Unity Platform – NUP kuntandikwa y’omwaka guno. Ouma yayabulira ekibiina nga agamba nti ekibiina kyali kyenyigira mu kugulirira abalonzi n’okubba obululu.


Bukedde Online - Enzijanjaba ezikoze seddwa ensi ez'enjawulo ku balwadde ssennyiga omukambwe\nEnzijanjaba ezikoze seddwa ensi ez'enjawulo ku balwadde ssennyiga omukambwe\nSSENNYIGA omukambwe asattizza ensi kubanga asaasaanidde amawanga ag’enjawulo. Asse abantu bangi kyokka n’abasimattuse weebali kubanga si buli gwe kikwata nti, afiirawo.\nAbasawo bakubiriza abantu okunaaba mu ngalo ne sabbuuni buli kiseera okwerinda ssennyiga omukambwe.\nAbakugu bakola ekisoboka okulaba nga bazuula eddagala okuwonya oba okugema obulwadde buno.\nNewankubadde nga mu kiseera kino tebannaba kuzuula ddagala eribuwonya, waliwo abakozesezza eddagala erisangiddwaawo ne libayambako okubuweweeza ng'omubiri bwe gubulwanyisa.\nEmbeera egenda kutwala ebbanga eritali ggere okuzuula eddagala eriwonyeza ddala ssennyiga ono ow'omutawaana, ekitongole ky'ebyobulamu mu nsi yonna gwe kyayita COVID-19.\nAbakugu bannyonnyola nti, omuntu afunye ssennyiga ono asooka kukala mimiro n'okumukolokoota, afuna ekikololo ekikalu, afuna omusujja n'okufuna ssennyina akulukuta ow'okunyiza n'ekiddirira kuziyira nga takyassa bulungi olw'amawuggwe okujjamu amazzi.\nAmawanga ag'enjawulo gazze gajjanjaba abantu abafunye obulwadde buno ne bassuuka era waliwo essuubi nti, busoboka okuwonyezebwa omuntu n'addawo bulungi n'abeera mulamu wabula ng'abasinga bajjanjaba bubonero ng'omusujja, okunafuwa kw'omubiri, amawuggwe okujjamu amazzi n'ebirala.\nAbasawo mu China nga bajjanjaba abalwadde ba ssennyiga omukambwe.\nAMAWANGA AGAJJANJABYE ABANTU NE BAWONA BAKIKOZE BATYA? Ekisookera ddala ng'omuntu azuuliddwa nti, alina akawuka basooka kumwawula ku bantu abalala bonna n'ateekebwa mu kifo ekyeyawudde.\nAbantu abamu abazze bafuna ekirwadde bavuddeyo ne bannyonnyola ku ngeri gye basobola okukozesa eddagala eririwo nga baligasseeko eddala ne basobola okusimattuka ekirwadde kino: CHINA Ssennyiga ono yatandikira China mu December w'omwaka oguwedde (2019) ng'amawanga amalala galaba ng'agali obulungi.\nAbamu ku baakwatibwa bafudde kyokka n'abawonyezeddwa weebali. Bano beeyambisizza eddagala ery'enjawulo okuyambako okujjanjaba abalwadde.\nEddagala lya Remdesivir: Abakugu mu kunoonyereza bakizudde nti, eddagala lino newankubadde lyakolebwa kujjanjaba Ebola, lisobola bulungi okukozesebwa okuyambako mu kujjanjaba afunye ssennyiga ono ne limuwonya.\nChloroquine: Lino ddagala eryakolebwa okujjanjaba omusujja era abantu babadde balijjanjabisa okumala emyaka 70 kyokka abakugu abali mu kunoonyereza bakizudde nti, bw'okozesa eddagala lino liyamba kinene mu kujjanjaba akawuka ka SARSCoV- 2 akamu ku buvaako okuwa Coronavirus amaanyi.\nAbakugu tebannaba kuvaayo kulangirira mu lujjudde kyokka bategeeza nti, bamaze okugezesa eddagala lino ku bantu 10 abafunye obulwadde ne batereera.\nKuno bagasseeko okukozesa eddagala lyabwe ery'ekinnansi kyokka bwe batuuka ku mutendera guno olwo ebitundu by'ensi ebirala babeera babirese mabega kubanga limanyiddwa Bachina bokka be balirima n'okulyetabulira.\nFavilavir: Eddagala ekika kino lyakolebwa kujjanjaba abalina akawuka ka siriimu nga liwonya amabwa mu nnyindo n'emimiro.\nAbachina baaligezesezza ku bantu 70 ne batereera era abakugu bagamba nti, newankubadde tebannaba kufulumya byavudde mu kunoonyereza kuno mu butongole, essuubi weeriri nti, abantu baawonyezeddwa.\nAPN01 nga baligasse ne IIT nalyo bali mu kuligezesa ku balwadde abalina obulwadde bwa ssennyiga omukambwe.\nEddagala lino okusooka lyakolebwa nga lijjanjaba ndwadde za mu mawuggwe. Akawuka akaleeta ssennyiga ono koonoona emimiro n'amawuggwe omuntu n'afuna obuzibu mu kussa era kisobola bulungi okuvaako okufa.\nKale bwe babeera bakozesezza eddagala lino okumujjanjaba lisobola okuyambako okuziyiza oba okuwonya ebitundu by'omubiri ebyo bye kandibadde kakosa.\nEkiseera kino bali mu kuligezesa ku bantu 24 nga baggyako 12 ne babawa ekika kya APN01 abalala 12 ne babawa ekika kya ‘placebo' (omutali ddagala).\nEbivaamu bwe bibeera ebirungu nga bongera okuligezesa ku bantu abalala abasingawo.\nDOKITA OW'E BUNGEREZA EYAWONYE AKUWA AMAGEZI KU BW'OSOBOLA OKUWONA\nDr. Clare Gerada, 60, ow'e Lambeth, South London baagenze okumukebera wiiki ewedde ng'alina akawuka ka ssennyiga omukambwe! Bwe yasoose okuwulira omubiri nga tegweyagala yasoose kulowooza nti, bwabadde bukoowu oluvannyuma lw'okutambula olugendo oluwanvu ku nnyonyi kubanga yabadde ava mu Amerika.\nKyokka bwe yabadde yaakasimbula okuva e New York mu Amerika ne balangirira embeera ey'akazigizigi ng'ekirwadde kibafunzizza.\nYafunye ekifuba n'atandika okukolola akantu akakalu akatakutuka, yalabye embeera yeeyongera okusajjuka ne yeekebeza mu ddwaaliro eriri okumpi we baamutegeerezza nti, yabadde afunye ssennyiga omukambwe.\nNga yaakatandika okuwulira obubonero yabadde alya naye yamaze ennaku bbiri nga talina ky'ayagala kulya.\nObulwadde bwamukubye ku ndiri nga n'omuliro mungi kuba omubiri gwe gwabadde gwokya nnyo.\nYatandise okumira panado bbiri buli luvannyuma lwa ssaawa munaana, baasazeewo okwawula ebikozesebwa awaka ye ne bba ng'ebintu kwe baliira oba tawulo gye beesiimuuza era omwami teyafunye buzibu newankubadde nga babadde babeera mu nnyumba emu.\nNga wayise ennaku ntono ebbugumu ly'omubiri lyakendedde n'addamu n'okulya ku mmere kyokka ng'asinga kuwuuta ssupu wa nkoko. Teyazzeemu kumira mpeke za panado era bwe yagenze ayongera okuwulira obulungi yasazeewo okufulumako wabweru ng'atadde akakookolo ku nnyindo ne ku mimwa.\nAgamba nti, abadde dokita kati emyaka 35 naye talabye bimutiisizza nga ssennyiga ono omukambwe olw'engeri gy'asaasaanamu mu bantu n'okugootaanya ebyenfuna.\nLopinavir ne Ritonavir: Eddagala ekika kino lyavumbulwa bakugu nga basinga kuliwa bakyala abali embuto naddala abalina akawuka ka siriimu, libayambako okubongera amaanyi mu mubiri basobole okulwanyisa akawuka kano.\nEddagala lye limu ligezeseddwa ku bantu abafunye akawuka aka Coronavirus. Baaliwa erinnya eddala ne baliyita Kaletra naye nga litegeeza kye kimu ng'ago agasoose waggulu.\nLino baalikozesezza ku musajja wa myaka 54 mu South Korea era baategeezezza nti, yateredde bulungi. Bagamba nti, okusinziira ku kitongole ky'ebyobulamu mu nsi yonna ekya World Health Organization (WHO), eddagala lya Kaletra nga ligattiddwaako ebika ebirala lisobola okujjanjaba obubonero bwa ssennyiga ono.\nOMUNTU YEETAAGA DDI OBUJJANJABI OBW'ENGERI ENO?\nOkunoonyereza okukoleddwa ku bantu abasimattuse obulwadde buno, abasinga obungi bagamba nti, omuntu asaana okubeera mu mikono gy'abasawo kyokka abakyali abato naddala abavubuka bagamba nti, omusawo bwe yamalanga okubeekebejja ng'akulagira nti, ddayo eka obeere mu kifo ekitatuukibwamu bantu balala okumala ennaku zaakugeredde.\nOmuntu ng'emyaka gigenderedde olufuna enkenyera ey'engeri eno osaana okutegeerezaawo abasawo era ssinga obubonero bwongera okuvaamu obulumi olina okwanguwa okugenda mu ddwaaliro ofune obujjanjabi okuva mu bakugu.\nAmerika ssennyiga ono abazinya luguje, waliyo abafudde wabula abasimattuse be basinze obungi. Bannansi ba Amerika abasimattuse kuliko: James Chi 32, ono ye yasooka okuzuulibwa nti, afunye ssennyiga omukambwe mu Ssaza ly'e New Jersey.\nOlwamanya nti, afnye akawuka n'atandikirawo okwambala akakookolo ku mimwa n'ennyindo n'atangira okukaasaasaanya.\nKuno yagattako okweyawula ku baana be n'omukyala okumala ekiseera era ne kimuyamba okubeera nti, teyakasiiga bantu ba mu nju ye.\nYatandika okunywa ennyo ebyokunywa ebimuyamba okufuna amaanyi n'amazzi mu mubiri nga bw'amirayo ku ddagala lyatayasanguza n'ayambibwa era akawuka tekaamugonza.\nCarl Goodman 67: Ono nnannyini mukutu ogumu ogwa leediyo e California wabula yali ku nnyonyi ne beekengera ng'alina obubonero obufaananako obwa ssennyiga omukambwe. Wano we baamukwatira ne bamukuumira mu kifo kimu okumala ennaku ssatu nga buli lunaku bamukebera okukakasa oba ddala alina akawuka.\nYagambye nti, baamukebera nga bamusonseka obuuma mu nnyindo zombi okumala akaseera okwo ne bagattako okumukebera emimiro okutuusa lwe baakakasa nti, talina kawuka ne balyoka bamukkiriza okweyongerayo.\nKyokka ng'atuuse ku leediyo ye, gye baakizuulira nti, alina akawuka era amaze omwezi mulamba ng'apooca ne ssennyiga.\nEbbanga lyonna omubiri gwe tegulaga bubonero bwa bulwadde wabula bwe bamukebera omubiri bamusangamu akawuka ka Coronavirus.\nElizabeth Schneider, 37: Yali ku kabaga ne banne kyokka ennaku ezaddako ne batandika okufuna obubonero bw'obulwadde nga bufaanagana nga tebamanyi kibatuuseeko.\nYawulira ng'akooye, omubiri munafu, okulumwa omutwe n'okuwulira olusujjasujja. Yagenda okupima ebbugumu ly'omubiri nga liri waggulu okusukka ku lya bulijjo, kuno yagattako okufuna ssennyiga n'amanya nti, akabi kazze.\nAbasawo baagenda okubakebera tebaasooka kulabirawo bulwadde kyokka oluvannyuma ne babuzuula.\nBaamulagira okusigala awaka ng'alya bulungi n'okunywa ennyo ebintu ebizzaamu amaanyi ng'akozesa eddagala erya bulijjo eriweweeza obulumi kyokka nga teriwonya.\nYawadde abantu amagezi nti, tolina kweraliikirira wabula fuba obeere ng'omubiri gwo mulamu, olina okubeera nga weefaako oleme kufuna ndwadde eziyinza okukugonza olwo omubiri gujja kulwanyisa akawuka bw'obeera olwadde ojja kuwona.